qundao/data-zh-poetry huggingface dataset:
感怀讯友人·其一
作者：区大相
朝代：明

燕阳为客几经春，鲁国朱家是故人。今日汉宫谁荐士，世情一见一回新。
感怀讯友人·其三
作者：区大相
朝代：明

自闭藤萝阅古方，茂陵归卧著书长。昔时意气今谁在，独抱清羸付药王。
感怀讯友人·其二
作者：区大相
朝代：明

卞生怀璧一何冤，桃李成蹊在不言。为问归齐越石父，今朝谁是左骖恩。
感昔篇答友人
作者：区大相
朝代：明

昔年十四五，意气无与比。富贵不关心，功名何物是。经过紫陌场，被服纨与绮。清阳既婉如，侠烈性复尔。阳春二三月，游戏出都市。臂鹰草泽中，调马垂杨里。黄金结壮士，白璧投媚子。行乐苦不足，明岁复如是。二十始学书，三冬足文史。来观上国光，幸免下流耻。被酒干人事，赋诗良自喜。未觉世途艰，安见流光驶。蹉跎及兹辰，弱龄逼强仕。心长发奈短，素丝渐垂耳。览镜非旧容，逢人羞问齿。芳时不再至，壮心讵能已。明当携少年，射猎西山址。
慈圣皇太后圣节皇极门朝贺
作者：区大相
朝代：明

共说羲和能浴日，旋看金母乐长年。彩霞剪叶传宫胜，青鸟衔花集御筵。月殿山河光应地，星妃环佩引朝天。天颜近接慈颜喜，愿续思齐作寿篇。
慈寿寺
作者：区大相
朝代：明

禅宫当径口，终日有轮蹄。万宝栽为树，千花丛若蹊。香分夷国贡，鸟亦禁林栖。不识西来路，王城此向西。
戏与座客咏采玉簪花
作者：区大相
朝代：明

秋窗梳罢绿云鬟，贪玩芳丛暝不还。遗却玉簪无处觅，低头误拾在花间。
戏作临镜
作者：区大相
朝代：明

纱窗催曙鸟，绣阁捲香帏。开匣自生妒，看妆谁谓非。怜时嫌著粉，愁处懒更衣。回视雕梁燕，双双犹未飞。
戏和怨歌
作者：区大相
朝代：明

梦时欢爱醒时空，江水郎情日向东。桃叶纵轻那得渡，柳丝不定却因风。
戏和汪公干塞上逢妓
作者：区大相
朝代：明

关前日照红罗襦，马上香生赭汗珠。紫塞连朝逢侠少，青楼何夜梦狂夫。歌成都护名征虏，学得琵琶不嫁胡。若使阏氏见颜色，花间妒杀小单于。
戏咏扇上画兰
作者：区大相
朝代：明

新制齐纨扇，画作楚皋兰。叶叶幽闺性，花花彼美看。动摇晨露湿，怀袖香风寒。芳意宜连理，嘉名应合欢。
戏拟少年行
作者：区大相
朝代：明

少年何倜傥，结束似金张。惯贳文君酒，新薰荀令香。卖珠过主第，掷果向河阳。秦氏称殊婿，王家早拜郎。
戏马台
作者：区大相
朝代：明

乾坤龙战日，西楚气雄哉。叱咤千人废，腾骧独马来。云深钜鹿野，日落彭城台。霸业何销歇，伤心但草莱。芒砀吞大泽，台上起悲风。汉世人心属，君王马步工。孤城苍树断，野戍暮烟空。独有彭门会，高秋怀宋公。
戏马台·其一
作者：区大相
朝代：明

乾坤龙战日，西楚气雄哉。叱咤千人废，腾骧独马来。云深钜鹿野，日落彭城台。霸业何销歇，伤心但草莱。
戏马台·其二
作者：区大相
朝代：明

芒砀吞大泽，台上起悲风。汉世人心属，君王马步工。孤城苍树断，野戍暮烟空。独有彭门会，高秋怀宋公。
报使至横石驿病不能前疏乞宽假作
作者：区大相
朝代：明

叹滞曾周南，悬情亦魏阙。轻生命不延，矜荣义所劣。昔予骋皇路，青宫点朝列。未尝遑家恤，誓执匪躬节。徇时昧止足，忝役愧明哲。逮此缠痼疾，饮水诫内热。将命阻瓜期，怀归畏简札。陋彼蒲柳姿，伤此桃李月。长云送归鸟，空山响啼鴂。引领天北隅，企望心力绝。灵药庶可采，疏麻岂堪折。
抵南都闻林开先先一日渡江入北
作者：区大相
朝代：明

千里风期拟共君，过江消息转愁闻。雁来建业书何处，舟入邗沟路暂分。六代莺花馀染翰，三吴烟树阻论文。若言鞭弭寻常事，先寄离声向五云。
拟佳人年十五
作者：区大相
朝代：明

艳质正婵娟，韶光复可怜。能歌初按拍，学弹始调弦。柔意才含蕙，芳心半吐莲。惟应三五夜，璧月此长圆。
捧敕后归署寓怀兼呈王给谏
作者：区大相
朝代：明

十年作宦俸无馀，官舍苔生久索居。晓接炉烟趋御府，昼开芝检捧天书。秋风乡远初惊雁，废沼潮生旧种鱼。久欲投簪犹未得，逢君携手在公车。
携酒偶入包氏园亭
作者：区大相
朝代：明

避石开林浅，疏泉绕径长。过桥分柳色，攀阁散梅芳。涧溜经庭内，峰云起座傍。无言暂时赏，尘虑欲俱忘。幽怀随地足，真赏出天成。水石因依巧，林亭结构清。杂花笼小径，深竹隐疏楹。自省闲来往，何心待送迎。
携酒偶入包氏园亭·其一
作者：区大相
朝代：明

避石开林浅，疏泉绕径长。过桥分柳色，攀阁散梅芳。涧溜经庭内，峰云起座傍。无言暂时赏，尘虑欲俱忘。
携酒偶入包氏园亭·其二
作者：区大相
朝代：明

幽怀随地足，真赏出天成。水石因依巧，林亭结构清。杂花笼小径，深竹隐疏楹。自省闲来往，何心待送迎。
携酒啸台作
作者：区大相
朝代：明

淇竹泠泠涧水清，美人截作凤凰鸣。高台曲尽彩云没，何似当年长啸情。嵇琴阮啸各名流，千载遗风仰未休。怪却苏门孙处士，当时何少醉乡游。
携酒啸台作·其一
作者：区大相
朝代：明

淇竹泠泠涧水清，美人截作凤凰鸣。高台曲尽彩云没，何似当年长啸情。
携酒啸台作·其二
作者：区大相
朝代：明

嵇琴阮啸各名流，千载遗风仰未休。怪却苏门孙处士，当时何少醉乡游。
摩诃庵寻僧不值
作者：区大相
朝代：明

杖锡是何适，云霞少定踪。咒龙馀钵水，留鹤伴阶松。野立看遥嶂，孤吟待暝钟。仍闻弟子说，早晚下西峰。
效陈隋闺情
作者：区大相
朝代：明

初莺一两啭，嫩叶数重围。喜子寻窗织，宜男傍砌菲。宁辞挑锦字，暂下流黄机。眉黛看重拂，边书昨夜归。
新成草堂之卜暇日漫兴
作者：区大相
朝代：明

偶洽林泉赏，端居意绪闲。阶兰差可掇，庭桂即堪攀。风扫留宾榻，云来傍舍山。居然松菊主，堪作挂冠还。疏豁称吾庐，仍惭仁智居。颓墉粗补葺，荒蔓颇芟除。檐影交苔静，池光映竹虚。小童灌园罢，花下报朋车。濠上昔垂钓，？东昨耦耕。未知投老地，聊快著书情。兰蕙思君子，棠花识弟兄。闲携竹林兴，驻屐听流莺。园林多暇日，簪绂忝明时。独负烟霞癖，谁图丘壑姿。春花披露摘，冬果带霜移。有客荷锄至，囊中得紫芝。
新成草堂之卜暇日漫兴·其一
作者：区大相
朝代：明

偶洽林泉赏，端居意绪闲。阶兰差可掇，庭桂即堪攀。风扫留宾榻，云来傍舍山。居然松菊主，堪作挂冠还。
新成草堂之卜暇日漫兴·其三
作者：区大相
朝代：明

濠上昔垂钓，？东昨耦耕。未知投老地，聊快著书情。兰蕙思君子，棠花识弟兄。闲携竹林兴，驻屐听流莺。
新成草堂之卜暇日漫兴·其三
作者：区大相
朝代：明
体裁：五言律诗

濠上昔垂钓，�东昨耦耕。未知投老地，聊快著书情。兰蕙思君子，棠花识弟兄。闲携竹林兴，驻屐听流莺。
新成草堂之卜暇日漫兴·其二
作者：区大相
朝代：明

疏豁称吾庐，仍惭仁智居。颓墉粗补葺，荒蔓颇芟除。檐影交苔静，池光映竹虚。小童灌园罢，花下报朋车。
新成草堂之卜暇日漫兴·其四
作者：区大相
朝代：明

园林多暇日，簪绂忝明时。独负烟霞癖，谁图丘壑姿。春花披露摘，冬果带霜移。有客荷锄至，囊中得紫芝。
新春自述
作者：区大相
朝代：明

芳郊绿未满，御河泉已新。乔木变初鸟，轻澌戏早鳞。游冶逐芳辰，车马驰要津。通城罗第宅，夹道列华裀。我本穷乡士，远游谢亲宾。谬随金闺彦，三见燕草春。所惭尺寸朽，雨露负皇仁。丹铅理薄技，青云思致身。耻学繁华子，争妍桃李尘。
新秋沧溪月下泛舟
作者：区大相
朝代：明

满林新月水微波，画楫乘流入兴多。一片银河秋色浅，相看脉脉奈愁何。
新秋瀛洲亭上论学
作者：区大相
朝代：明

金飙肇凉气，玉水涵秋霁。华叶未随风，绮苔尚盈砌。环流太液波，侧泻御沟汭。危槛瞰澄瀛，周垣属云陛。仰视孤鸢翔，俯察纤鳞逝。蔼蔼玉堂宾，济济衣冠会。瑶函抽妙义，银钥发清閟。意入道源深，境寂玄关邃。清泠涤我襟，夕爽飘吾袂。逝川无息流，羲御不停辔。请事颜公言，永怀隰朋愧。
方生行
作者：区大相
朝代：明

方生手持白虎文，过我顾啸生风云。饮酒何辞一石醉，下笔欲扫千人军。昨朝奏牍来燕市，争道骅骝日千里。雄篇往往惊前辈，高论纷纷屈馀子。为德从来自有邻，在世岂应无知己。只言献赋动明君，谁料当年未策勋。不遇荆人徒抱玉，待逢伯乐始空群。高才郁郁今如此，薄俗悠悠安足云。君家严君亦奇磊，海内才名三十载。当年意气满乾坤，至今迁谪流江海。贤豪尽下汉公卿，落拓三为州刺史。五马朝辞北地霜，片帆春送西江水。豫章参天白日动，丰城气薄风雷徙。方生方生岂但尔，好去共称名父子，万里之行自此始。
既泛流霞岛望隔水一岩景最幽绝挟两小艇并入岩扉倒垂虚明澒洞日色水光隐映壁间援笔题曰潜曜洞命诸客共赋得悬字
作者：区大相
朝代：明

岩扉掩映叶舟穿，双桨冰壶类水仙。室似虚庭偏受白，泉如赤水欲探玄。潜窥罔两千形伏，散出祥光万象悬。怪底墨花时作雾，暗潭疑起蛰龙眠。
既渡滹沱劳徒御作
作者：区大相
朝代：明

炎月征途苦，兼之岁复侵。汉皇思麦饭，魏帝指梅林。饥渴那能免，风沙转不禁。息徒劳行役，因作旅人吟。
既登济上楼还饮舟中对酒作
作者：区大相
朝代：明

鲁酒白玉壶，齐讴紫罗襦。持觞劝鲁叟，问尔何拘拘。昔有独醒人，千载笑其愚。屈原非吾党，公荣非我徒。所以日对酒，弹弦间笙竽。安得偕贺李，金鱼贸清酤。斯人不可作，兹事宛如昨。当时君不饮，今日谁为乐。我来访古游，还登济上楼。天光摇积水，城影落芳洲。
日暮旅怀
作者：区大相
朝代：明

竹日幽幽暮，松云靡靡阴。寒蟹多傍水，夕鸟未归林。岸势冲烟断，江流带雪深。寄书南下雁，传语故山心。
早春送乡人南还
作者：区大相
朝代：明

京华七日酒，岭树百重春。终朝念乡土，是日送交亲。嗟予久为客，因子访比邻。溪上一茅宇，山南松桂新。
早春送李松江董漕事竣还郡
作者：区大相
朝代：明

春水送还？，悠悠客思遥。转漕舒国计，佐牧听民谣。云树离筵早，风花别望饶。万方登玉帛，南土困征徭。王事劳于役，朋情恋久要。汉廷郎选重，看子励风标。
早春送李松江董漕事竣还郡
作者：区大相
朝代：明
体裁：五言排律

春水送还�，悠悠客思遥。转漕舒国计，佐牧听民谣。云树离筵早，风花别望饶。万方登玉帛，南土困征徭。王事劳于役，朋情恋久要。汉廷郎选重，看子励风标。
早春长安道上
作者：区大相
朝代：明

双阙丽朝霞，千门竞岁华。苑云微带雪，宫柳半藏鸦。结驷过平乐，扬鞭赴狭斜。春风才几日，先发上林花。
昌平道中
作者：区大相
朝代：明

山家未夕昏，半已掩柴门。车马争途疾，牛羊下坂喧。春阴入陵树，雨色过湖村。谁道相如病，犹堪守汉园。
春初
作者：区大相
朝代：明

上国韶年早，帘帷着处开。翠钿光首饰，红袖称心裁。携手将攀柳，联镳出看梅。花簪并蒂蕊，酒荐合欢杯。独叹离居者，春来春不来。
春塘曲
作者：区大相
朝代：明

夭桃秾李间垂杨，青鬓朱唇杂粉光。歌罢采芳人不见，落花无数点回塘。
春夜微雨听侍以箫合琵琶
作者：区大相
朝代：明

春院雨沉沉，春愁带夕阴。更堪丝与竹，并起度前林。吹作玉堂引，弹为关陇吟。乘鸾将别鹄，持底感人心。
春夜闻雁
作者：区大相
朝代：明

汀洲春水生，旅雁动乡情。复此联翩起，犹含关塞声。云低时乱叫，雾阻或单鸣。独坐悬灯夕，因风寄远征。
春思
作者：区大相
朝代：明

春光无远近，都讶艳阳时。蝶稚初涂粉，蚕眠欲咡丝。陇云归雁早，海日到窗迟。惆怅芳菲里，佳期那得知。
春日城南望春
作者：区大相
朝代：明

春还都未觉，春事不相饶。柳拂佳人幕，花停上客镳。易牵芳草思，难度落梅朝。迎暖浮杯蚁，辞寒减皂貂。何由匹佳丽，车马洛城遥。烟光蘋渚转，霁景杏园来。流水看车度，芳尘避扇开。花香连帐幕，草色映池台。绮树催莺啭，长云送雁回。深闺闭思妇，落尽后庭梅。春色忽无赖，客心伤此时。莺调传恨曲，柳挂断肠丝。山霁眉新画，屏开镜乍窥。池穿初出笋，窗袅寄生枝。弦管涩难理，绮罗娇不持。讵堪千里望，谁忍一朝离。
春日城南望春·其一
作者：区大相
朝代：明

春还都未觉，春事不相饶。柳拂佳人幕，花停上客镳。易牵芳草思，难度落梅朝。迎暖浮杯蚁，辞寒减皂貂。何由匹佳丽，车马洛城遥。
春日城南望春·其三
作者：区大相
朝代：明

春色忽无赖，客心伤此时。莺调传恨曲，柳挂断肠丝。山霁眉新画，屏开镜乍窥。池穿初出笋，窗袅寄生枝。弦管涩难理，绮罗娇不持。讵堪千里望，谁忍一朝离。
春日城南望春·其二
作者：区大相
朝代：明

烟光蘋渚转，霁景杏园来。流水看车度，芳尘避扇开。花香连帐幕，草色映池台。绮树催莺啭，长云送雁回。深闺闭思妇，落尽后庭梅。
春日寓崧台
作者：区大相
朝代：明

高台烟树静书斋，绕径青萝映紫崖。阁迥白云时入户，春来黄叶尚盈阶。傍林独酌花先醉，倚槛微吟鸟共谐。何客到门成好事，笔床茶鼎称幽怀。
春日对酒
作者：区大相
朝代：明

春朝试春酌，陡觉物情春。菜畔留觞客，梅边起咏人。风光林里转，云影岫头新。共恣芳时赏，相看未老身。
春日旅怀
作者：区大相
朝代：明

燕越关山万里馀，乡园归梦几宵虚。夜闻回雁纷纷急，应有南来一纸书。
春日游岳祠
作者：区大相
朝代：明

丹台悬碧落，紫阁上空濛。兴发烟霞外，春归天地中。瑶林披霁雪，香霭飏微风。仙路逢迎处，纷纷羽节同。
春日访山家
作者：区大相
朝代：明

苔径无尘到渐赊，小园留客剪春茶。自从闭却山门路，落尽山樱几树花。
春日边思
作者：区大相
朝代：明

劳歌倦行迈，长路改年华。野冻冰胶岸，风鸣马喷沙。夕烽标汉垒，宵月惨胡笳。谁念穷边戍，春来不见家。
春日阮溪
作者：区大相
朝代：明

溪边多胜事，倚杖惜芳晨。幽径迟来客，孤亭独坐人。莺将花作友，云与水俱春。多谢求仙者，何如此问津。
春晴
作者：区大相
朝代：明

香阁惜春归。妆楼宜曙晖。池纹含细簟，花气透重帏。林鸟千回啭，园桃一半飞。韶光处处好，结伴采芳菲。
春暮即事
作者：区大相
朝代：明

春光今日暮，春恨此时长。泉响过仙院，苔文蚀画墙。庭馀一鸟啭，林剩几花香。紫燕忙何事，衔泥向玉堂。
春江杨柳词赠别
作者：区大相
朝代：明

客与春江江可怜，柳条拂水又含烟。绿波一道金堤合，何处津楼系酒船。江岸溪桥绿似匀，一枝烟里送行新。正堪对酒听黄鸟，无那当春别故人。
春江杨柳词赠别·其一
作者：区大相
朝代：明

客与春江江可怜，柳条拂水又含烟。绿波一道金堤合，何处津楼系酒船。
春江杨柳词赠别·其二
作者：区大相
朝代：明

江岸溪桥绿似匀，一枝烟里送行新。正堪对酒听黄鸟，无那当春别故人。
春郊即事
作者：区大相
朝代：明

汉署逃名客，津桥行乐人。云山一片紫，花树几重春。章绶纷为累，琴樽且畅神。啼莺与芳草，处处动游轮。
昨游姑蔑徐氏园见林开先题壁兹过上饶费氏馆见朱贞吉留题凄然有作
作者：区大相
朝代：明

登山临水几心伤，问柳寻花亦断肠。已觉姓名成故物，岂知风景在他乡。昔年与子共行乐，金谷名园恣欢谑。只疑英誉早飞扬，忍见高才遂沦落。开先洒翰本清真，贞吉题诗合有神。自从知音无二子，可怜肝胆向何人。忆昨徐园观林字，醉笔淋漓有生气。今朝费馆见朱诗，往往烟霞极奇思。故人笔迹一何多，岁月精灵未耗磨。处处风光留客在，思君不见奈愁何。
晓渡临淮河
作者：区大相
朝代：明

县城临渡口，晓涉是春冰。日月开淮甸，山川入汉陵。临渊徒有羡，履薄得无兢。立望龙兴地，风云时自腾。
晓过南溪偕道公
作者：区大相
朝代：明

朝来北林下，偶与山僧期。复值松风至，翛然箕颍思。笑谈欣有得，历涉遂忘疲。报导前宵雨，南岩长紫芝。
晚发三水溯北江
作者：区大相
朝代：明

行客才经宿，离愁已不堪。邮亭数长短，江路背西南。里树春烟断，山城夕照衔。何时已行役，归结桂松庵。
晚发豫章江上
作者：区大相
朝代：明

迩来山水趣，独在豫章船。正有登临兴，其如旅病牵。抱琴传此意，栖岳计何年。暮倚中流楫，闻歌徒自怜。
晚投洲寺
作者：区大相
朝代：明

暝色投沙界，幽香入梵林。夕流含砌转，寒叶下阶深。借榻邻山狖，张灯散渚禽。不须谈出世，虚寂长禅心。
晚投遇真宫行二十里松柏林下
作者：区大相
朝代：明

新甫千年柏，西湖九里松。共阴白石路，来接紫霞峰。风韵笙簧杂，岚光衣袖重。金膏遥可饵，时为制颓容。
晚春郊宴
作者：区大相
朝代：明

柳外一纶巾，莺啼欲暮春。鸣琴稀俗客，持酌劝佳宾。四十无闻老，乾坤有限身。试看花下宴，谁是百年人。
晚次始兴江口
作者：区大相
朝代：明

客程行渐北，乡思转悠悠。斗下看雄剑，风前揽敝裘。渚花飘映月，霜叶洒随舟。今夕南征雁，先飞故国楼。
晚次清溪驿
作者：区大相
朝代：明

古驿清溪上，溪声净掩扉。沙昏商舸集，村响晚樵归。旅食沾松粉，邮亭挂薜衣。临流饶怪石，时忆旧渔矶。
晚步�川
作者：区大相
朝代：明
体裁：五言律诗

旧业青山下，长谣绿水边。近村逢浣石，远树起炊烟。竹密藏樵路，芦疏泊钓船。谁知谷口者，名在汉廷前。
晚渡浑河寻宝林寺
作者：区大相
朝代：明

人天若远近，欲往更沉沉。问水寻沙界，看山入宝林。板桥昏骇马，松径晚惊禽。此是西来路，恒河更几深。
晚登天津回望京邑
作者：区大相
朝代：明

津涂通四塞，候馆次连营。作镇兼防海，为楼好望京。地联三辅密，潮接九河平。岛势含燕甸，山形拥蓟城。舟中吴起语，江上子牟情。涛响连征笛，川光上使旌。明时虽在德，讵可废言兵。
晚至圆通寺
作者：区大相
朝代：明

入寺一钟鸣，悠然幽思生。泉声和梵语，林影共僧行。藤叶溪烟积，松花石路平。禅房暂栖息，已觉旅魂清。
晚至碧云寺
作者：区大相
朝代：明

松房碧云里，云壑昼凄凄。山翠席间落，雨花檐外低。清钟疏古木，香涧拂晴霓。晚步泉亭月，分明到虎溪。
晚过光孝寺禅室
作者：区大相
朝代：明

真谛何时了，微踪暂托缘。鸟啼千岁树，霜冷六时莲。风叶随吟客，天花对病禅。无论空与寂，水月共思玄。
晚过望陵台
作者：区大相
朝代：明

铜台不可望，望去使人愁。魏国无遗业，漳河有浊流。空城临废井，古木带荒丘。何事词人恨，犹怀邺下游。
晚过王永叔给谏得香字
作者：区大相
朝代：明

西掖重门掩，幽期赴省郎。清言惟散帙，宴坐但闻香。衣润微沾露，庭寒渐履霜。他乡物华暮，小酌兴何长。
晚霁玉峡驿望玉笥山
作者：区大相
朝代：明

峡束江流窄，山欹堞影低。玉梁沉宿雾，金涧落晴霓。水鸟窥鱼下，林猿摘果啼。灵峰不可到，矫首问丹梯。
暮归山中
作者：区大相
朝代：明

田家落日闲，茅屋对秋山。片霭将林暮，孤云共鸟还。人烟流水外，村杵夕檐间。萝月时相待，翛然返故关。
暮投宝林禅室赠彻上人
作者：区大相
朝代：明

平明驱下泽，昏黑渡危桥。只为迷方久，非关觉路遥。莲灯明丈室，香饭具僧瓢。不待闻钟梵，先令尘虑消。
暮至天池寺
作者：区大相
朝代：明

晓策淩晨磴，昏钟叩暝萝。天文上界近，梵语半空多。河迥横窗落，云低俯槛过。预愁筋力少，最奈胜游何。
曲江值雪同家兄舍弟
作者：区大相
朝代：明

急雪孤城下，同云万里长。客情犹故国，春色渐他乡。冷气开炎峤，流光艳早阳。纷纷何所拟，诸谢有歌章。
月下对玉簪花
作者：区大相
朝代：明

冠轻钿小额涂鸦，院静风微桂月斜。一带秋林香露滴，玉人来摘玉簪花。
月下泛沧浪江
作者：区大相
朝代：明

碧空云尽水无烟，孺子沧波正渺然。惆怅濯缨人不见，月明歌送钓鱼船。洞庭西望水云乡，秋半蒹葭未有霜。一曲沧浪歌不歇，又随明月下潇湘。
月下泛沧浪江·其一
作者：区大相
朝代：明

碧空云尽水无烟，孺子沧波正渺然。惆怅濯缨人不见，月明歌送钓鱼船。
月下泛沧浪江·其二
作者：区大相
朝代：明

洞庭西望水云乡，秋半蒹葭未有霜。一曲沧浪歌不歇，又随明月下潇湘。
月夜花下小酌和友人
作者：区大相
朝代：明

碧空散微云，孤月照远客。以君衣上光，鉴我花间席。倾壶逐夜凉，隔林望归翮。槭槭叶堕阶，凄凄风入隙。清光正娱人，徘徊恋终夕。
有所思
作者：区大相
朝代：明

佳人有所思，行步常迟迟。紫艳委瑶砌，苍苔盈玉墀。不愁良夜永，但惜春光移。谁悟一言别，徒虚三岁期。
朔风吹缨五章送焦弱侯修撰
作者：区大相
朝代：明

朔风吹缨，代马悲鸣。往送我友，言返旧京。我无羽翼，与子偕行。匪耽爰处，永弃休明。离觞未御，夙驾徂征。瞻望靡及，言以宣情。鸳鸯在梁，载戢其羽。昕嬉玉水，夕宿兰渚。虞者张罗，巧中其侣。载飞载鸣，东西失所。永乖形影，隔绝笑语。岂不尔思，怅望伊阻。翩翩玄隼，集于高隅。矜彼腐鼠，逐我鹓雏。我欲弯弓，畏彼狂且。玄阴漠漠，雨雪载途。子之去矣，敬慎尔躯。清静恬淡，为道之腴。我友自南，罹谗而逝。悠悠彼天，而奸是惠。蒙蒙棘榛，植于阶陛。如何周道，容此芜秽。有客有客，先子云迈。心之烦矣，涕集于袂。我谓我友，省已靡愆。彼骄者子，狂言便便。扃钥不慎，盗将入门。利口覆邦，彼妇逐贤。青蝇青蝇，白壁何冤。是非之原，众所共惛。如何君子，遽惑谗言。
朔风吹缨五章送焦弱侯修撰
作者：区大相
朝代：明
体裁：四言诗

朔风吹缨，代马悲鸣。往送我友，言返旧京。我无羽翼，与子偕行。匪耽爰处，永弃休明。离觞未御，夙驾徂征。瞻望靡及，言以宣情。（一章）鸳鸯在梁，载戢其羽。昕嬉玉水，夕宿兰渚。虞者张罗，巧中其侣。载飞载鸣，东西失所。永乖形影，隔绝笑语。岂不尔思，怅望伊阻。（二章）翩翩玄隼，集于高隅。矜彼腐鼠，逐我鹓雏。我欲弯弓，畏彼狂且。玄阴漠漠，雨雪载途。子之去矣，敬慎尔躯。清静恬淡，为道之腴。（三章）我友自南，罹谗而逝。悠悠彼天，而奸是惠。蒙蒙棘榛，植于阶陛。如何周道，容此芜秽。有客有客，先子云迈。心之烦矣，涕集于袂。（四章）我谓我友，省已靡愆。彼骄者子，狂言便便。扃钥不慎，盗将入门。利口覆邦，彼妇逐贤。青蝇青蝇，白壁何冤。是非之原，众所共惛。如何君子，遽惑谗言。（五章）
望七星岩
作者：区大相
朝代：明

仙山对城郭，累累七星石。中有太古文，世人了不识。几度别仙山，瀛洲绿水环。碧桃开又落，乱点玉苔斑。
望七星岩·其一
作者：区大相
朝代：明

仙山对城郭，累累七星石。中有太古文，世人了不识。
望七星岩·其二
作者：区大相
朝代：明

几度别仙山，瀛洲绿水环。碧桃开又落，乱点玉苔斑。
望九疑
作者：区大相
朝代：明

何处湘山望里悲，九疑千载有遗思。寻常一带愁云锁，不遣行人到更疑。零陵南去有珠丘，当日皇英湘水留。九处云山无路觅，至今瑶瑟使人愁。昔闻虞帝治垂衣，五月南巡遂不归。当日夔龙谁护从，更无人挽翠华旂。
望九疑·其一
作者：区大相
朝代：明

何处湘山望里悲，九疑千载有遗思。寻常一带愁云锁，不遣行人到更疑。
望九疑·其三
作者：区大相
朝代：明

昔闻虞帝治垂衣，五月南巡遂不归。当日夔龙谁护从，更无人挽翠华旂。
望九疑·其二
作者：区大相
朝代：明

零陵南去有珠丘，当日皇英湘水留。九处云山无路觅，至今瑶瑟使人愁。
望乡书
作者：区大相
朝代：明

春月春花伴客居，乡愁乡恨几时除。登楼望尽南回雁，不得南中锦字书。
望月有怀侍御弟
作者：区大相
朝代：明

昨夜西楼月，同欢对凤池。今来千里望，复值再圆期。思切披帷屡，情多度汉迟。乌栖知向府，鹊绕定何枝。
朝陵遇雨
作者：区大相
朝代：明

柏寝参玄漠，松区俯泬寥。威灵群帝接，风雨百神朝。穴地重关阻，升天此路遥。攀龙无处所，遗泽下丹霄。言避崤陵雨，翻行大壑云。微风清树气，积润洗山文。银海春波阔，龙池细涧分。九陵松柏路，香霭日氤氲。
朝陵遇雨·其一
作者：区大相
朝代：明

柏寝参玄漠，松区俯泬寥。威灵群帝接，风雨百神朝。穴地重关阻，升天此路遥。攀龙无处所，遗泽下丹霄。
朝陵遇雨·其二
作者：区大相
朝代：明

言避崤陵雨，翻行大壑云。微风清树气，积润洗山文。银海春波阔，龙池细涧分。九陵松柏路，香霭日氤氲。
木瓜赞
作者：区大相
朝代：明

垂垂木瓜，诗人所咏。酸本我心，香亦吾性。人之好我，或忘其病。无劳琼报，忝此嘉命。
本空上人禅定西村寄怀
作者：区大相
朝代：明

西郊开净域，一水向珠林。鸟下斋前几，灯传定后心。钟声流木杪，松子落岩阴。借问修持苦，应怜绮障深。
朱舍人有吴门之役先过河间官舍省亲寻归湖州因忆君采舍人亦以去秋奉使过家
作者：区大相
朝代：明

西风薇省散鸣珂，把袂都亭奈别何。驻马白华河上近，渡江红叶雨边多。蓟门砧动催鸿雁，苕水帆归掠芰荷。惟羡君家兄弟好，凤池岁岁沐恩波。
杂曲
作者：区大相
朝代：明

可惜瑶台英，堕落粪壤里。白日照不及，春风吹不起。朝游南陌上，有女颜如花。周道平如砥，何须向狭斜。美人层城上，可思不可见。愿寄锦字书，无由致双燕。清歌何处发，哀响绕行云。日暮花飞急，夫君闻不闻。宿昔金兰约，同心与我亲。如何相信久，犹畏路傍人。
杂曲·其一
作者：区大相
朝代：明

可惜瑶台英，堕落粪壤里。白日照不及，春风吹不起。
杂曲·其三
作者：区大相
朝代：明

美人层城上，可思不可见。愿寄锦字书，无由致双燕。
杂曲·其二
作者：区大相
朝代：明

朝游南陌上，有女颜如花。周道平如砥，何须向狭斜。
杂曲·其五
作者：区大相
朝代：明

宿昔金兰约，同心与我亲。如何相信久，犹畏路傍人。
杂曲·其四
作者：区大相
朝代：明

清歌何处发，哀响绕行云。日暮花飞急，夫君闻不闻。
杂诗
作者：区大相
朝代：明

玄兔与龟兹，年年为出师。宝刀行有赠，银甲解无期。扬帆捉日本，披图斩月支。不能殉国难，何用说男儿。檐桃初发日，思妾上春机。夜夜含啼织，朝朝空望归。燕穿重幕入，莺绕数花飞。闻道龙城将，今年未解围。
杂诗
作者：区大相
朝代：明

白日丽高隅，流光照我堂。临堂理妙曲，哀怨断人肠。妙曲何所怨，怨此天一方。同心与我言，蔼若春兰芳。如何久离居，使我重感伤。王睢不匹处，玄燕必双翔。朝出国门望，至夕犹徬徨。往往飞花处，为君停玉觞。红颜难久恃，春华不再扬。愿君重明信，无使两情忘。
杂诗·其一
作者：区大相
朝代：明

玄兔与龟兹，年年为出师。宝刀行有赠，银甲解无期。扬帆捉日本，披图斩月支。不能殉国难，何用说男儿。
杂诗·其二
作者：区大相
朝代：明

檐桃初发日，思妾上春机。夜夜含啼织，朝朝空望归。燕穿重幕入，莺绕数花飞。闻道龙城将，今年未解围。
杜鹃花
作者：区大相
朝代：明

似鸟为花唤未真，千声啼血染成春。曾向六宫惊梦醒，至今愁杀浣花人。
杨义叔宪副入贺同袁仲奎少参高正甫比部集天坛道院
作者：区大相
朝代：明

欣逢朝玉阙，嬉戏出丹房。暂到偕鸾鹤，重游□海桑。天居云自迥，辇路草堪长。且共探琼液，来朝和柏梁。
杨园之鹘六章伤贤者被谗去位也
作者：区大相
朝代：明
体裁：四言诗

杨园之鹘，集于丛棘。嗟尔百鸟，胡不深自匿。君子有行，回车自北。岂不尔援，畏彼谗慝。（一章）杨园之鸮，集于棘丛。嗟尔百鸟，胡不深自容。君子有行，言归于东。岂不尔留，谗言詾詾。（二章）出宿于郊，饮饯于衢。前有樽酒，傍有骊驹。送车二辆，徐徐于于。载歌载叠，靡笙靡竽。班荆道侧，过者踟蹰。（三章）送子于河，别子维棘。畏彼谗慝，为鬼为蜮。载色载笑，尔亲尔昵。谗言或或，听言墨墨。赠言戛戛，送车轧轧。念我携手，于焉永隔。子归东吴，庶几善息。（四章）东吴何有，有园有庐，有图有书。野有桑麻，泽有沮洳。水事樯楫，陆事巾车。君子至止，胡以不乐胥。（五章）东吴何有，有陵有阿，有陂有沱。修竹长林，白芷青莎。紫笋包橘，菱芡芰荷。浆酒鲙炙，其乐孔多。君子至止，胡以不啸歌。（六章）
杨花
作者：区大相
朝代：明

杨花摇飏日光柔，燕拾莺衔飘未休。纵落只宜粘玉砌，高飞犹自度琼楼。幸同白雪因风起，懒著春萍逐水流。粉阁妆台栖不定，更堪无绪惹离愁。
杪夏江上
作者：区大相
朝代：明

六月凉风发，飘飘吹客槎。持竿向溟渤，挂断海门霞。
杪夏濠上
作者：区大相
朝代：明

濠上行云卷复舒，数竿修竹野人居。庭幽蚤听秋虫急，客病时惊夏木疏。栖息一枝南国鸟，逍遥万里北溟鱼。中林拟遂甘疏散，未老浮名觉渐虚。
杪夏集徐园
作者：区大相
朝代：明

命侣出皇坰，税驾水之浒。高下见林莽，飞潜散鳞羽。维时夏秋交，凉风变徂暑。棱棱霜台俊，幽期协心许。选胜匪自今，兹游亦已屡。追念向来辈，无一今晤语。花木识故蹊，池亭非旧主。芳塘未改流，颓城尚遗堵。转盼即陈迹，况复论终古。我闻达士说，天地为逆旅。何者是长物，而能久留处。浮白且尽觞，谈玄但挥麈。一醉兀自然，此外非吾取。
杭州歌
作者：区大相
朝代：明

东南佳丽号名都，吴越山川入帝图。地拟汴杭开上苑，天留明圣作西湖。金陵东渡更龙蟠，越水吴山画里看。尽说江南好行乐，谁云江左是偏安。汴水何如越水头，南人行乐北人愁。湖山在昔多临幸，士女犹如习宴游。都城万雉若云翔，梵宇琳宫蔽日光。对表两高成玉阙，中开三竺是金堂。长江南渡驻龙旗，淮泗年来少出师。东海尽为资福地，西湖曾作放生池。东临禹穴北吴关，万乘旌旗云水间。谩道秦皇好巡幸，南来不及会稽山。土风元比汴京和，花石何如艮岳多。传道先朝游幸日，六桥芳草翠华过。秦皇临海海涛生，钱氏射江江水平。自此馀杭为内甸，更将淮北作长城。海门东阻控波澜，天目西标更郁盘。泽国即为吴旧国，临安非复宋长安。
杭州歌·其一
作者：区大相
朝代：明

东南佳丽号名都，吴越山川入帝图。地拟汴杭开上苑，天留明圣作西湖。
杭州歌·其七
作者：区大相
朝代：明

土风元比汴京和，花石何如艮岳多。传道先朝游幸日，六桥芳草翠华过。
杭州歌·其三
作者：区大相
朝代：明

汴水何如越水头，南人行乐北人愁。湖山在昔多临幸，士女犹如习宴游。
杭州歌·其九
作者：区大相
朝代：明

海门东阻控波澜，天目西标更郁盘。泽国即为吴旧国，临安非复宋长安。
杭州歌·其二
作者：区大相
朝代：明

金陵东渡更龙蟠，越水吴山画里看。尽说江南好行乐，谁云江左是偏安。
杭州歌·其五
作者：区大相
朝代：明

长江南渡驻龙旗，淮泗年来少出师。东海尽为资福地，西湖曾作放生池。
杭州歌·其八
作者：区大相
朝代：明

秦皇临海海涛生，钱氏射江江水平。自此馀杭为内甸，更将淮北作长城。
杭州歌·其六
作者：区大相
朝代：明

东临禹穴北吴关，万乘旌旗云水间。谩道秦皇好巡幸，南来不及会稽山。
杭州歌·其四
作者：区大相
朝代：明

都城万雉若云翔，梵宇琳宫蔽日光。对表两高成玉阙，中开三竺是金堂。
林咨伯太史移居北邻作此奉简
作者：区大相
朝代：明

近卜宫西宅，君来就竹扉。门同垂苑柳，壁共挂朝衣。联骑寻花出，双星伴月归。天涯好邻并，不觉宦情微。
林开先内翰宅酌别孙令之修仁
作者：区大相
朝代：明

华堂一樽酒，叙此平生心。赠以歌前扇，聆君花下琴。湘山入县远，漓水过家深。莫畏冲炎瘴，清风在桂林。
林开先惠练绢袜
作者：区大相
朝代：明

岂料无衣客，尘中步亦仙。迷阳思裹足，举趾意缠绵。旅食从貂敝，商歌任履穿。王生今老贱，谁引汉廷贤。
柬张太仆质卿
作者：区大相
朝代：明

昔会即分离，追欢能几时。风尘一诺重，湖海十年思。绿发君先达，青云我后期。匣中龙气在，曾辱茂先知。
栎园精舍为潘子朋赋
作者：区大相
朝代：明

作赋闻君拟遂初，为园溪上爱清虚。烟霞半拂轩楹入，萝薜能将绂绶疏。岭树攒云遥似盖，阶虫萦叶尽成书。莫言才散为时弃，得遂天年乐有馀。
梁少仲夜过濠上
作者：区大相
朝代：明

云木萧疏覆短垣，焚香习静了无言。寻常竹下经过少，惟许幽人夜叩门。
梁少仲黄汝纶约游�川作此往订
作者：区大相
朝代：明
体裁：五言律诗

鹿门栖逸地，耆旧向来多。豹隐真谁得，鸿冥奈尔何。和来泉石调，不是蒯缑歌。急剪蓬蒿径，相期二仲过。
梁武库经略河陇回
作者：区大相
朝代：明

远闻乘障返，遽睹入关行。出塞三边静，归朝万户轻。偏师全汉地，间道走胡兵。不听从军曲，谁知苦乐情。
梅庵僧舍阅黎秘书游石室诸篇草隶
作者：区大相
朝代：明

名山支策去，高咏复寻僧。妙墨窥中秘，新诗得上乘。给从斋后膳，讲忆佛前灯。欲共桦皮出，操觚谢未能。
梅花歌
作者：区大相
朝代：明

家住罗浮山下村，千株万株对柴门。一一峰头种梅树，家家宅畔有梅园。忽惊海上春光早，转觉山中花事繁。开时雪障炎天白，飘处香浮海月昏。石湖处士空留品，官阁诗人且细论。满目瑶华难辨蕊，千丛琼片不分根。素禽栖处翻疑影，粉蝶飞来暗断魂。拄杖穿林皆踏雪，荆扉照水半迎暄。初经峍屼深溪口，复过横斜浅水源。何处临风无玉树，谁人吹笛坐琼轩。别有娇娆新约素，霓裳鹤驭来缤翻。汉水游妃朝解佩，瑶台仙子笑无言。冰帘半捲银环出，珠户斜开玉手掀。此际游人初入梦，此时芳霭绕啼痕。参横月落愁翠羽，霜白天清吟断猿。自从离却梅花国，万树斜阳今几存。北风十日地欲裂，冷尽孤根只数盆。深洞移来春欲到，纱窗闭处火微温。金马朝回看点额，玉人妆罢共开樽。东风传语庾关信，独把南枝向塞垣。
梅花歌与崔子玉诸公饮花下作
作者：区大相
朝代：明

江南气候足妍和，燕地风沙本自多。惟有梅花解人意，乡关客舍共芬华。当年花里故人别，今日花前为谁折。玉椀银缸赏已新，毡毹锦帐香未歇。醉把瑶华揽子裾，莫教羌笛怨离居。上苑花枝犹若此，故园春色定何如。
梅花歌与崔子玉诸公饮花下作
作者：区大相
朝代：明
体裁：古风

江南气候足妍和，燕地风沙本自多。惟有梅花解人意，乡关客舍共芬华。当年花里故人别，今日花前为谁折。玉碗银缸赏已新，毡毹锦帐香未歇。醉把瑶华揽子裾，莫教羌笛怨离居。上苑花枝犹若此，故园春色定何如。
梦竹篇三章赠吴孝父
作者：区大相
朝代：明

丛丛绿竹，傍渭临淇。中通外直，露箨风枝。其人虽往，其竹不移。瞻望考兮，悠悠梦思。丛丛绿竹，植于中林。中林何有，有书有琴。硕人所处，十亩其阴。思而不见，梦也是寻。我思绿竹，于焉游傲。清风未泯，明月来照。厥林维贤，厥笋维孝。匪竹则梦，中心是悼。
梦竹篇三章赠吴孝父
作者：区大相
朝代：明
体裁：四言诗

丛丛绿竹，傍渭临淇。中通外直，露箨风枝。其人虽往，其竹不移。瞻望考兮，悠悠梦思。（一章）丛丛绿竹，植于中林。中林何有，有书有琴。硕人所处，十亩其阴。思而不见，梦也是寻。（二章）我思绿竹，于焉游傲。清风未泯，明月来照。厥林维贤，厥笋维孝。匪竹则梦，中心是悼。（三章）
楼船出厓门泛海作和四家兄兼示同游诸君
作者：区大相
朝代：明

浩渺洪流外，乾坤复几何。盈虚曾不有，舟楫意空多。天上回樯影，云边发棹歌。昔闻佔有圣，今夕正无波。大壑吾将往，神仙客望登。水从天上转，槎似日边乘。贝阙含明月，鲛宫织夜灯。谁知溟涨里，朝暮变鹍鹏。
楼船出厓门泛海作和四家兄兼示同游诸君·其一
作者：区大相
朝代：明

浩渺洪流外，乾坤复几何。盈虚曾不有，舟楫意空多。天上回樯影，云边发棹歌。昔闻佔有圣，今夕正无波。
楼船出厓门泛海作和四家兄兼示同游诸君·其二
作者：区大相
朝代：明

大壑吾将往，神仙客望登。水从天上转，槎似日边乘。贝阙含明月，鲛宫织夜灯。谁知溟涨里，朝暮变鹍鹏。
槐阴清昼和寓直诸公
作者：区大相
朝代：明

洞门晴日霭沉沉，虚院高槐生昼阴。云影临时青殿接，露香凝处绿阶深。嘤嘤黄鸟分枝转，嘒嘒玄蝉抱叶吟。臣对南薰何所献，欲将封事答虞琴。
樊城乐
作者：区大相
朝代：明

樊城多估客，赀富者称强。明珠买歌笑，识是广州商。闻君五湖去，三载无信息。但能念旧谊，何虑不相忆。夙昔逢欢时，想见何草草。女萝附槿花，如何得终老。结伴三江口，游戏五湖中。不惜今憔悴，当念旧时容。
樊城乐·其一
作者：区大相
朝代：明

樊城多估客，赀富者称强。明珠买歌笑，识是广州商。
樊城乐·其三
作者：区大相
朝代：明

夙昔逢欢时，想见何草草。女萝附槿花，如何得终老。
樊城乐·其二
作者：区大相
朝代：明

闻君五湖去，三载无信息。但能念旧谊，何虑不相忆。
樊城乐·其四
作者：区大相
朝代：明

结伴三江口，游戏五湖中。不惜今憔悴，当念旧时容。
次始兴江口驿舍
作者：区大相
朝代：明

秋杪曾驱传，春深复此行。携家殊往日，独客倦长征。鸟雀荒村暮，风烟古路平。寒衣犹未脱，肠断望乡情。
次故城谒澹台董子祠
作者：区大相
朝代：明

问俗经遗里，钦贤得并祠。知人孔圣叹，策士汉皇私。径寂榛从塞，园荒鸟任窥。平生守正意，景行必于斯。
次襄城
作者：区大相
朝代：明

苍茫襄野外，迢递首山阿。道遇一童问，途经七圣过。峰阴迷御跸，林响递仙歌。望望白云尽，其如天路何。
正月三日黎惟仁诸公携酒见过得供字
作者：区大相
朝代：明

暂着还山屐，闲扶采药筇。年新堤柳发，春暖砌桃秾。客至携尊酒，家贫少馔供。临池觞屡进，但觉野情浓。
正月十七夜庄太史兄宅灯宴
作者：区大相
朝代：明

图史开三管，烟花共一庭。灯光射遥汉，帘影散春星。节为追欢续，杯缘度曲停。正逢文共酒，双眼更宜青。
正月十五日霍君仪邀游朱季美山池同用畅超然之高情为韵
作者：区大相
朝代：明

生平丘壑意，到此即情畅。花鸟入新年，欣欣巳相向。拂拂复摇摇，春色向人骄。谁知入林客，神理固自超。青春对华馆，少饮亦陶然。起步绿芜上，行吟芳草边。新年诗酒兴，携赏入山池。一步一留眄，高谈恣所之。步步山情适，烟霞春望高。庭梅飘未尽，半巳落源桃。灯烂花仍艳，弦娇酒复清。共将行乐意，来此叙幽情。
正月十五日霍君仪邀游朱季美山池同用畅超然之高情为韵·其一
作者：区大相
朝代：明

生平丘壑意，到此即情畅。花鸟入新年，欣欣巳相向。
正月十五日霍君仪邀游朱季美山池同用畅超然之高情为韵·其三
作者：区大相
朝代：明

青春对华馆，少饮亦陶然。起步绿芜上，行吟芳草边。
正月十五日霍君仪邀游朱季美山池同用畅超然之高情为韵·其二
作者：区大相
朝代：明

拂拂复摇摇，春色向人骄。谁知入林客，神理固自超。
正月十五日霍君仪邀游朱季美山池同用畅超然之高情为韵·其五
作者：区大相
朝代：明

步步山情适，烟霞春望高。庭梅飘未尽，半巳落源桃。
正月十五日霍君仪邀游朱季美山池同用畅超然之高情为韵·其六
作者：区大相
朝代：明

灯烂花仍艳，弦娇酒复清。共将行乐意，来此叙幽情。
正月十五日霍君仪邀游朱季美山池同用畅超然之高情为韵·其四
作者：区大相
朝代：明

新年诗酒兴，携赏入山池。一步一留眄，高谈恣所之。
正月十六日双寿歌
作者：区大相
朝代：明

青鸟海上来，衔书置君堂。书中何所道，仙字八九行。灿灿赤玉文，叠叠紫泥香。上言圣世得贤良，下言翁姥偕寿康。翁姥授书起，两两长跪迎天祉。顾为青鸟言，惟我二人，佩仁行义。若纤尘在泰山，涓潦在海水。何能一旦感动天，皇天锡佑无穷纪。绥山桃实成并蒂，东海扶枝作连理。又有玉皇香案吏，绣衣白简称吾子。韶华二八早春朝，火树千层接绛霄。翁姥降生同此日，绣衣衔命新下朝。天书乍听皇华咏，南国先传骢马谣。骢马承恩向南极，登车正上扶桑日。命服何须玳瑁簪，甘滫讵假琅玕实。此中洞天福庭，有碧草朱华金砂玉屑，服之寿与天地毕。观风若上瑶台望，取致高堂胜怀橘。
正朝作
作者：区大相
朝代：明

正旦洽百礼，圣人登万寿。金石备宫悬，衣冠饰岁首。东朝礼乐新，南国簪绅旧。未能陪柏梁，且复颂椒酒。雪霁汉宫槐，烟轻蓟门柳。东伐靖远夷，西征荡小丑。宝玉充庭旅，闾阎犹疾首。顾问调元人，阳和肯回否。
水退后呈郑使君十四韵
作者：区大相
朝代：明

四载风烟拥节旄，大川舟楫属贤豪。金沙涨挟青岩下，锦石秋吹碧浪高。西郡日来沉雾雨，南溟天阔簸风涛。四方大水无不尔，九载襄陵此重遭。已悼室庐同泛梗，转愁衢市渐容舠。三山欲出层波底，千水遥吞百雉牢。万命一丝悬蚁穴，孤城三板足乌号。蛟龙纵意骋巨壑，鸿雁伤心哀暮壕。十道变书连日上，颓隍版筑不时操。官疑苍水充行使，书出玄夷领郡曹。陷溺似曾须宝筏，阻饥急用散仓廒。安危谁辨堤防力，利涉兼知抚字劳。白马至今歌瓠子，黄楼终古奠徐漕。看君保障功成日，合有玄圭锡异褒。
汉江舟中待胡襟寰中丞不至寄怀
作者：区大相
朝代：明

中丞鹊印近登坛，白钺彤弓映豸冠。入掌中台专弹射，出兼四镇拥材官。周秦形势原交错，楚蜀山川更郁盘。千里封疆劳节制，万年江汉静波澜。缨歌似逐铙音发，鱼乐皆成阵势看。西上儿童舞盘木，南中父老望旌竿。秋高岘首游宜数，岁晏隆中卧莫安。沧浪月为牛渚月，租船何夜傍江干。
汝纶将归南暂往吴门酒后赋此
作者：区大相
朝代：明

万里狂歌客，三年混酒徒。掉头金马诏，携手玉人酤。夜月拈鹦鹉，春风泣鹧鸪。偶然不得意，长啸去游吴。
江上吊屈庙
作者：区大相
朝代：明

楚臣昔见放，遗庙楚江阴。憔悴当年色，凄凉千载吟。碧云湘浦远，春草洞湖深。魂去招何处，遥遥枫树林。去国情如昨，怀归复几时。皇天难具问，公子敢言思。风雨湘灵泣，鱼龙梦泽悲。九歌君不见，空自撷江蓠。
江上吊屈庙·其一
作者：区大相
朝代：明

楚臣昔见放，遗庙楚江阴。憔悴当年色，凄凉千载吟。碧云湘浦远，春草洞湖深。魂去招何处，遥遥枫树林。
江上吊屈庙·其二
作者：区大相
朝代：明

去国情如昨，怀归复几时。皇天难具问，公子敢言思。风雨湘灵泣，鱼龙梦泽悲。九歌君不见，空自撷江蓠。
江南归思
作者：区大相
朝代：明

千里蒹葭抹夕岚，几群鸿雁度澄潭。砧声忽送关山月，一夜归心向岭南。
汪公干从燕台送余至济上叙别兼寄别和叔
作者：区大相
朝代：明

古来重交谊，岂不在命驾。君从燕山阳，送我任城下。所历千里馀，四顾尽平野。览古究天人，观代陈王霸。久堙稷下谈，孰重燕台价。怆恻乐生去，慷慨聊城射。苍茫齐鲁墟，贤圣何凋谢。抚迹劳我思，感时伤物化。乐饮慰穷愁，悲啸激长夜。我行适旧都，子还依旅舍。去帆天际遥，归鞍日边卸。片语难久留，馀辉恋桑柘。磊落平生怀，晤言用自写。吾昔游上都，邂逅得二汪。谬蒙倾盖知，所知遂不忘。既我晚际遇，翰墨颇见长。二汪适不偶，空谷有芬芳。栖迟恋衡门，隐迹寄卖浆。相与讨文义，昕夕共徜徉。笙竽间琴瑟，歌吹六艺场。今予遭薄谴，于世尽炎凉。惟子不忍弃，时来访行藏。古人叹罗雀，今乃见糟糠。予适有远行，相送千里疆。长路思屏营，执手以傍徨。翩翩凫与雁，将翱复将翔。朝嬉仍共浦，夕宿各一方。谷风箴义缺，白驹咏食场。素交终不替，是道足以臧。谊敦古所难，申咏于斯章。
汪公干从燕台送余至济上叙别兼寄别和叔·其一
作者：区大相
朝代：明

古来重交谊，岂不在命驾。君从燕山阳，送我任城下。所历千里馀，四顾尽平野。览古究天人，观代陈王霸。久堙稷下谈，孰重燕台价。怆恻乐生去，慷慨聊城射。苍茫齐鲁墟，贤圣何凋谢。抚迹劳我思，感时伤物化。乐饮慰穷愁，悲啸激长夜。我行适旧都，子还依旅舍。去帆天际遥，归鞍日边卸。片语难久留，馀辉恋桑柘。磊落平生怀，晤言用自写。
汪公干从燕台送余至济上叙别兼寄别和叔·其二
作者：区大相
朝代：明

吾昔游上都，邂逅得二汪。谬蒙倾盖知，所知遂不忘。既我晚际遇，翰墨颇见长。二汪适不偶，空谷有芬芳。栖迟恋衡门，隐迹寄卖浆。相与讨文义，昕夕共徜徉。笙竽间琴瑟，歌吹六艺场。今予遭薄谴，于世尽炎凉。惟子不忍弃，时来访行藏。古人叹罗雀，今乃见糟糠。予适有远行，相送千里疆。长路思屏营，执手以傍徨。翩翩凫与雁，将翱复将翔。朝嬉仍共浦，夕宿各一方。谷风箴义缺，白驹咏食场。素交终不替，是道足以臧。谊敦古所难，申咏于斯章。
汪公干送至卫河赋诗别去
作者：区大相
朝代：明

振旆辞京邑，扬舲问楚疆。故人惠思我，相送此河阳。梅雨经时歇，荷风五月凉。地形连海阔，川路入淮长。重以经年别，兼之远道伤。管弦催折柳，洲渚暂褰芳。河驿临青岸，沙村带绿杨。到时南果熟，千里寄谁将。
汪和叔新种庭竹索题
作者：区大相
朝代：明

种君庭下竹，邀我中林人。入牖摇疏翠，临阶扫俗尘。秋声风际劲，寒色雨中新。万个沧江上，茅斋滋绿筠。
沈道士松亭即事
作者：区大相
朝代：明

偶尔涉玄境，鸾鹤纷相迎。松构一亭翠，霓缝几片轻。问予何事至，聊学步虚行。剔藓读金版，披花聆玉笙。一童守药鼎，一童抄丹经。灵液春杯泛，仙床卧簟清。搴霞捲玉袖，浥露摘璚英。即事契真想，杳然非世情。
泊严滩寄桐庐刘宰
作者：区大相
朝代：明

泠泠此滩水，尚有古人名。闻道桐江宰，鸣琴相与清。树笼芳霭淡，鸥泛晚波轻。俯仰情何限，临流一寄声。
泊丰城曲江
作者：区大相
朝代：明

县城西绕曲江流，江水初澄潦半收。宝气亭连星影动，金华潭涌月光浮。鸦投古堞暗枫岸，鱼宿寒烟生荻洲。闻道斗间新气色，客槎今夕在南州。
泊峨眉亭玩月
作者：区大相
朝代：明

昔贤临泛后，重系木兰舟。山月此亭古，风烟何代愁。鹊飞犹绕树，杯渡欲随流。多少婵娟恨，何须访醉游。由来对酒处，高咏渺难闻。万古青天月，清辉殊为君。凄凉同逐客，怅望独离群。盈手犹堪赠，长歌寄碧云。
泊峨眉亭玩月·其一
作者：区大相
朝代：明

昔贤临泛后，重系木兰舟。山月此亭古，风烟何代愁。鹊飞犹绕树，杯渡欲随流。多少婵娟恨，何须访醉游。
泊峨眉亭玩月·其二
作者：区大相
朝代：明

由来对酒处，高咏渺难闻。万古青天月，清辉殊为君。凄凉同逐客，怅望独离群。盈手犹堪赠，长歌寄碧云。
泊白沙里
作者：区大相
朝代：明

黄云紫水路，翠竹白沙村。后进犹题里，前贤多及门。凤麟游已远，羔雁礼空存。侧想文明代，师臣久不论。
泊端溪
作者：区大相
朝代：明

仙台冠岑岫，石室带湖村。风景多归兴，江山劳梦魂。星槎来海曲，汉使返河源。郡接苍梧野，桥过驷马轩。望乡今日到，访旧几人存。映水朱旄节，依城白板门。溪晴浣女出，潮长钓童喧。问客何方至，嗟予忝拜恩。旧耕兼水火，残栅牧鸡豚。且息图南羽，天池昨化鲲。
泊馀干口
作者：区大相
朝代：明

问水识江介，濒湖见兹县。适越道里尽，入楚众流乱。汀唱闻渔榜，山烟起樵爨。浦暗菱荇稀，赭岸霞光绚。鹤侣冲人起，鱼群惊棹散。节物客里换，客愁酒中断。王程未及瓜，乡路已过半。行役其如何，临流暂觞玩。江海寄劳人，安土庶无闷。
泛海归答侍御弟次韵
作者：区大相
朝代：明

本无浮海意，兴发为观涛。弱水信神往，灵山空望劳。浪侵天势阔，波涌日轮高。渐鼓抟风翼，方驱戴地鳌。
泛舟
作者：区大相
朝代：明

汀洲暑气微，烟艇泛晴晖。鱼拨菱花动，鸥冲桂桨飞。下溪逢浣女，面水缉荷衣。相见时相问，郎今何处归。
泛？川出三洲口溯大江至石洲登岸和四兄七弟
作者：区大相
朝代：明

落日晴川曲，悠然趣不穷。偶乘舟楫兴，还与弟兄同。山水存微尚，琴尊挹素衷。晚来清管发，时逐蓼花风。闲棹傍幽栖，泉香草复萋。稻畦蘋渚外，樵路竹林西。沙鸟晴偏浴，汀花净不泥。沿洄已可乐，况在故山溪。乘流兴未已，摇楫大江清。晻暧前山望，留连后浦情。回樯依雁序，狎席恋鸥盟。今日仙舟上，谁知是弟兄。
泛�川出三洲口溯大江至石洲登岸和四兄七弟·其一
作者：区大相
朝代：明
体裁：五言律诗

落日晴川曲，悠然趣不穷。偶乘舟楫兴，还与弟兄同。山水存微尚，琴尊挹素衷。晚来清管发，时逐蓼花风。
泛�川出三洲口溯大江至石洲登岸和四兄七弟·其三
作者：区大相
朝代：明
体裁：五言律诗

乘流兴未已，摇楫大江清。晻暧前山望，留连后浦情。回樯依雁序，狎席恋鸥盟。今日仙舟上，谁知是弟兄。
泛�川出三洲口溯大江至石洲登岸和四兄七弟·其二
作者：区大相
朝代：明
体裁：五言律诗

闲棹傍幽栖，泉香草复萋。稻畦蘋渚外，樵路竹林西。沙鸟晴偏浴，汀花净不泥。沿洄已可乐，况在故山溪。
洞中看梅和诸公
作者：区大相
朝代：明

借问江南信，花开定几旬。洞中才破腊，野外枉寻春。探处迷村口，飘时忽涧滨。孤根寒独立，数树雪为邻。乍似开瑶圃，翻疑对玉人。梦来全彷佛，看去忆清真。捲幔微芳发，横窗素影新。为何不忍折，聊与岁寒亲。
洲寺晚望
作者：区大相
朝代：明

寺僻流双绕，山晴绿四围。一僧迎客出，群鹭掠波飞。潦尽泉声聒，庭空帆影归。息心终傍此，非是暂忘机。
浊潦骤溢水槛遣兴二绝
作者：区大相
朝代：明

桂江几千里，新水下浑浑。偶动乘流兴，堪浮五石樽。今朝江水浊，云日汩虚明。我欲澄流滓，中流见太清。
浊潦骤溢水槛遣兴二绝·其一
作者：区大相
朝代：明

桂江几千里，新水下浑浑。偶动乘流兴，堪浮五石樽。
浊潦骤溢水槛遣兴二绝·其二
作者：区大相
朝代：明

今朝江水浊，云日汩虚明。我欲澄流滓，中流见太清。
济上
作者：区大相
朝代：明

昔览山海图，所志在远游。直由穷其源，匪为恣冥搜。兹水何显伏，神理难与谋。始犹穿王屋，末乃见陶丘。贯河殊泱泱，合汶仍浏浏。涸济昔有闻，入海道何由。曰余忝嘉惠，访古增烦忧。所忧非为济，淮泗未安流。寄言行河使，禹功良可求。
济上酒楼
作者：区大相
朝代：明

我忆任城会，风流贺季真。停杯待来客，果得谪仙人。万古此风月，千秋成主宾。良游不可再，何处访遗尘。
浔阳曲
作者：区大相
朝代：明

门对九江水，送郎只一处。莫作九派流，寻郎无处所。上江向襄阳，下江向扬州。侬船在中央，郎心在两头。昨日经樊邓，今朝过夏口。彷佛浔阳城，已映武昌柳。夕阳渡楚水，微雨集吴船。江风白浪起，君行若个边。
浔阳曲·其一
作者：区大相
朝代：明

门对九江水，送郎只一处。莫作九派流，寻郎无处所。
浔阳曲·其三
作者：区大相
朝代：明

昨日经樊邓，今朝过夏口。彷佛浔阳城，已映武昌柳。
浔阳曲·其二
作者：区大相
朝代：明

上江向襄阳，下江向扬州。侬船在中央，郎心在两头。
浔阳曲·其四
作者：区大相
朝代：明

夕阳渡楚水，微雨集吴船。江风白浪起，君行若个边。
浔阳渡江
作者：区大相
朝代：明

天浮三楚渡，城压九江浔。远堑分南北，中流见古今。桃花经汉渚，兰气下湘阴。为问朝宗意，应知望阙心。
浮丘仙洞歌
作者：区大相
朝代：明

珊瑚井底流金沙，菖蒲涧畔飞琼霞。林里时藏蓬岛路，城头半出羽人家。羽人家住朱明日，却辟此丘为户牖。邀客常教白鹤迎，烧丹却倩青龙守。丹池别后依然在，琪树种来皆已大。海阔全凭一鸟度，天空不遣片云碍。此丘往时在海中，三山烟雾晴濛濛。今日丘林带城郭，惟馀海月一片挂长松。眼见碧水又飞尘，令人却忆扶桑东。扶桑枯海水竭，仙人缘鬓翻成雪。赵客梦中啼翠羽，葛公坟上飞黄蝶。物外之谈诚恍惚，世间何事无消歇。层城瑶池不足游，我欲乘龙何处求。纵使千年归一度，不如日饮美酒扬清讴。
浮丘洞中宴
作者：区大相
朝代：明

洞府游仙入，楼台望气通。焚香来桂女，行酒命芝童。鹤舞春池月，莺啼碧树风。何当倚长袖，共挹浮丘公。
浮丘社怀赵太史
作者：区大相
朝代：明

背郭楼成到碧虚，何人堪作上头居。金砂久秘神仙箓，玉笥新藏太史书。汉署几年违侍从，洛阳三入待公车。酒阑却忆瀛洲侣，黄鹄天风万里馀。紫气朝来满近关，千秋名胜在人间。杯前霞绕卢敖杖，海上涛飞葛令山。珠树岂曾吟落叶，丹砂聊得驻春颜。玉笙吹罢邀明月，又见孤城一鹤还。
浮丘社怀赵太史·其一
作者：区大相
朝代：明

背郭楼成到碧虚，何人堪作上头居。金砂久秘神仙箓，玉笥新藏太史书。汉署几年违侍从，洛阳三入待公车。酒阑却忆瀛洲侣，黄鹄天风万里馀。
浮丘社怀赵太史·其二
作者：区大相
朝代：明

紫气朝来满近关，千秋名胜在人间。杯前霞绕卢敖杖，海上涛飞葛令山。珠树岂曾吟落叶，丹砂聊得驻春颜。玉笙吹罢邀明月，又见孤城一鹤还。
海棠
作者：区大相
朝代：明

卯酒初销羯鼓新，沉香亭榭已成尘。何如夜半烧银烛，别照巴川锦段春。
海棠果赞
作者：区大相
朝代：明

海棠色殊，纷披曜日。不芬其葩，而香其实。香或掩味，文乃逾质。园陵之珍，佩充兰室。
海珠寺
作者：区大相
朝代：明

烟波缥缈散花台，祇苑初传鹦鹉杯。岛上一珠悬照乘，江中双树辨如来。林开碧嶂孤城转，水合青天两岸回。已泛仙槎逃苦海，欲乘灵气望蓬莱。
淇上三章
作者：区大相
朝代：明

淇水悠悠，竹竿翛翛。静言思子，惜无轻舟。淇水瀰瀰，竹竿离离。愿言见子，惜无榜师。既具我舟，亦伐我榜。方之泳之，将子是访。滔滔临淇，实劳我思。
淇上三章
作者：区大相
朝代：明
体裁：四言诗

淇水悠悠，竹竿翛翛。静言思子，惜无轻舟。（一章）淇水瀰瀰，竹竿离离。愿言见子，惜无榜师。（二章）既具我舟，亦伐我榜。方之泳之，将子是访。滔滔临淇，实劳我思。（三章）
淮上赠李道甫中丞
作者：区大相
朝代：明

春风渡长淮，河水深且广。砥柱复安在，洪流方震荡。中路逢佳友，偕我济川舫。岂忘同舟言，共此风涛壮。群贤翌天造，济济拖朝绅。汉廷多公卿，黯也社稷臣。双阙高巍巍，连章动星辰。而我乏远谟，匡时谬许身。幽兰无改芳，贞松不渝节。感君缟带赠，被服如霜雪。悠悠历山陂，行行杳燕越。晤言接容辉，终岁常揽结。芳草有奇姿，直木无曲干。结交为兄弟，黾勉涉世难。临分理妙曲，闻者窃惊叹。知音谅不违，衷情自此见。
淮上赠李道甫中丞·其一
作者：区大相
朝代：明

春风渡长淮，河水深且广。砥柱复安在，洪流方震荡。中路逢佳友，偕我济川舫。岂忘同舟言，共此风涛壮。
淮上赠李道甫中丞·其三
作者：区大相
朝代：明

幽兰无改芳，贞松不渝节。感君缟带赠，被服如霜雪。悠悠历山陂，行行杳燕越。晤言接容辉，终岁常揽结。
淮上赠李道甫中丞·其二
作者：区大相
朝代：明

群贤翌天造，济济拖朝绅。汉廷多公卿，黯也社稷臣。双阙高巍巍，连章动星辰。而我乏远谟，匡时谬许身。
淮上赠李道甫中丞·其四
作者：区大相
朝代：明

芳草有奇姿，直木无曲干。结交为兄弟，黾勉涉世难。临分理妙曲，闻者窃惊叹。知音谅不违，衷情自此见。
淮浦吟
作者：区大相
朝代：明

幸免黄河险，复阻清淮流。南风十日发，不见北来舟。南船疾如马，北船不得下。天道何时平，风便往来者。淹泊清淮浦，怅望丹水涯。狂风吹我舟，不得早还家。晨起望佳人，日入未遑息。白云苍梧间，是我心所忆。虽有纨与绮，不如故时稀。虽有新相知，不如故所思。征夫念闺人，非为颜色好。游子恋故乡，非关万里道。黄鹄翔天风，千里不可乘。安得东南翮，送我至广陵。广陵非还家，行子暂栖泊。稍缓旅人愁，非贪估客乐。淮南多桂树，何似故山北。广陵好风月，何似故乡陌。
清明
作者：区大相
朝代：明

钻燧青烟起，看花旧国迷。绿杨萦绪发，黄鸟傍愁啼。歌去终逃禄，吟来异执圭。故园松槚泪，遥寄岭云西。
清明日公干过谈郊游
作者：区大相
朝代：明

河堤嫩柳拂游人，为惜韶华插鬓新。冠尽五陵朝墓路，郊原一片踏青尘。山中榆火过寒食，江上蘋花照莫春。不见风光可怜处，年年伴乐客中身。
渡河
作者：区大相
朝代：明

朝发钜野泽，夕济洪河流。九流信渺渺，九曲良悠悠。瓴注捣淮泗，箭溜齧徐州。昆崙去几许，孟门犹未休。汩日有馀浊，滔天无厌浮。我行季夏月，北风何飕飕。昔渡限无梁，今汎有方舟。鸣橹顺洪涛，扬帆逐轻沤。岸上谁家叟，伫立河之洲。望而不得语，披发且行讴。薪竹少暇日，堤防无良谋。为我谢河伯，无为吾民忧。川灌何足喜，云旗成漫游。请从挟羿矢，宁假事屈游。
渡浈阳
作者：区大相
朝代：明

岭路多奇绝，浈江境最幽。窥潭竹影净，披霭树光流。云气常凝夏，猿声尽带秋。投竿未忍去，辍棹且夷犹。
渡浈阳峡赠陈长水山人归灵洲旧隐
作者：区大相
朝代：明

浈阳山水共清辉，中有云林合翠微。鸡犬未曾逢钓艇，薜萝终待制山衣。石潭映竹高低见，溪鸟避船来去飞。借问灵洲寄禅室，何如此地息尘机。
渡湘川
作者：区大相
朝代：明

湘南有归客，日暮渡湘川。征路尚馀几，乡心犹渺然。佳期芳杜外，远思绿江前。为问衡阳雁，苍梧何处边。
游七星岩
作者：区大相
朝代：明

磴道纡回碧雾盘，玉虚宫阙上巑岏。何来灵气真人御，不尽长风大壑寒。洞口秋阴连薜荔，岩前空翠湿琅玕。丹梯袅袅非尘世，鸿雁冥冥愧羽翰。
游三洲岩
作者：区大相
朝代：明

闻说岩林胜，西浮锦水春。云归瑶径失，雨洗石苗新。折桂期山客，攀萝蹑羽人。居然成独往，何用记来津。洞启烟扉湿，林悬雾磴斜。藏书空有穴，封灶久无砂。扣石闻天乐，褰衣动涧霞。一从灵景秘，春事长瑶华。
游三洲岩·其一
作者：区大相
朝代：明

闻说岩林胜，西浮锦水春。云归瑶径失，雨洗石苗新。折桂期山客，攀萝蹑羽人。居然成独往，何用记来津。
游三洲岩·其二
作者：区大相
朝代：明

洞启烟扉湿，林悬雾磴斜。藏书空有穴，封灶久无砂。扣石闻天乐，褰衣动涧霞。一从灵景秘，春事长瑶华。
游侠篇赠汪公干
作者：区大相
朝代：明

虽为京洛客，不过金张门。生平负气志，行乐无朝昏。冯驩惭市义，剧孟接高论。礼乐攒眉去，诗书抑首敦。玉台携妙妓，珠弹挟王孙。白丸来蓟苑，匕首去咸原。■////璖镂剑箾，翠羽插车辕。相期在千里，结交止一言。登坛无狗马，到处有琴樽。晚年执硁节，穷巷多车轩。片言或失意，杯酒起诟喧。苟明匹夫德，不顾万乘尊。有时易水上，独吊田光魂。耻学侯嬴辈，惟殉左席恩。
游南岳
作者：区大相
朝代：明

南州盛火德，衡岳应朱爵。拔地势嵯峨，摩天气回薄。五岭耸近峙，九江沦巨壑。秩祀崇百王，典礼光述作。在昔有虞世，巡狩穷蛮落。夏后体明德，玉字亦参错。不知何代王，柴望阻灊霍。南风岂不竞，皇德讵能博。辇路鞠榛莽，云衢成寂寞。缅惟赤帝居，降神谅有托。宁止宅仙灵，岂但富鸾鹤。往哲夙所钦，胜游追前诺。幽探岣嵝碑，广张洞庭乐。去矣逝鸿冥，讵云屈龙蠖。千峰上云气，云气日驰骛。漠漠生岩林，霏霏网窗户。忽飘如散绵，倏聚若团絮。聚散少定踪，昏晓有常度。须臾变岩壑，俄顷殊苍素。四时但积阴，终日兴霪雾。霪雾少开霁，积阴多寒冱。清明实阳德，离照岂恒虑。侧闻夏秋交，旱熯伤农扈。泰岱虽肤寸，终朝成甘澍。愿一见祝融，陈言问其故。祝融何迢遥，迢遥抗华岱。盘薄尽南荒，孤高出云外。远眺极日出，近属穷江介。窟宅多仙灵，简函发幽昧。往者四五人，开云艺松桧。久欲往从之，共释樊笼累。斯人不我顾，此意谁与会。买山事非达，专壑情则泰。会当命轻鸿，乘云巢紫盖。弱龄访名山，久怀南岳游。于心有夙好，宁惮道阻修。嘉惠在行役，兼得历深幽。远从荆郢国，来涉潇湘流。阳台雨初霁，祝融云亦收。丹宫丽白日，碧树悬清秋。登高览大荒，四顾尽九州。回首叫虞帝，浩荡苍梧愁。箫韶久不作，凤鸟鸣相求。我欲跨此鸟，东访蓬莱丘。惜哉时未遇，敛策独夷犹。南岳有凤皇，托身青云端。音声中律吕，文彩照天门。我行与之遇，徘徊且高骞。问凤何所适，将举向西昆。问凤何所欲，饥食帝东园。自惟耿介性，安能顾丘樊。伟哉凤皇志，待时而奋翻。
游南岳·其一
作者：区大相
朝代：明

南州盛火德，衡岳应朱爵。拔地势嵯峨，摩天气回薄。五岭耸近峙，九江沦巨壑。秩祀崇百王，典礼光述作。在昔有虞世，巡狩穷蛮落。夏后体明德，玉字亦参错。不知何代王，柴望阻灊霍。南风岂不竞，皇德讵能博。辇路鞠榛莽，云衢成寂寞。缅惟赤帝居，降神谅有托。宁止宅仙灵，岂但富鸾鹤。往哲夙所钦，胜游追前诺。幽探岣嵝碑，广张洞庭乐。去矣逝鸿冥，讵云屈龙蠖。
游南岳·其三
作者：区大相
朝代：明

祝融何迢遥，迢遥抗华岱。盘薄尽南荒，孤高出云外。远眺极日出，近属穷江介。窟宅多仙灵，简函发幽昧。往者四五人，开云艺松桧。久欲往从之，共释樊笼累。斯人不我顾，此意谁与会。买山事非达，专壑情则泰。会当命轻鸿，乘云巢紫盖。
游南岳·其二
作者：区大相
朝代：明

千峰上云气，云气日驰骛。漠漠生岩林，霏霏网窗户。忽飘如散绵，倏聚若团絮。聚散少定踪，昏晓有常度。须臾变岩壑，俄顷殊苍素。四时但积阴，终日兴霪雾。霪雾少开霁，积阴多寒冱。清明实阳德，离照岂恒虑。侧闻夏秋交，旱熯伤农扈。泰岱虽肤寸，终朝成甘澍。愿一见祝融，陈言问其故。
游南岳·其五
作者：区大相
朝代：明

南岳有凤皇，托身青云端。音声中律吕，文彩照天门。我行与之遇，徘徊且高骞。问凤何所适，将举向西昆。问凤何所欲，饥食帝东园。自惟耿介性，安能顾丘樊。伟哉凤皇志，待时而奋翻。
游南岳·其四
作者：区大相
朝代：明

弱龄访名山，久怀南岳游。于心有夙好，宁惮道阻修。嘉惠在行役，兼得历深幽。远从荆郢国，来涉潇湘流。阳台雨初霁，祝融云亦收。丹宫丽白日，碧树悬清秋。登高览大荒，四顾尽九州。回首叫虞帝，浩荡苍梧愁。箫韶久不作，凤鸟鸣相求。我欲跨此鸟，东访蓬莱丘。惜哉时未遇，敛策独夷犹。
游大隆福寺
作者：区大相
朝代：明

驰道开香界，仙宫近紫微。泉清龙旧跃，松暝鹤知归。画壁荒苔杂，雕阑蔓草围。双幡门外直，犹想翠旗飞。
游宗谦老年出塞壮之
作者：区大相
朝代：明

嗟君垂老日，策马蓟门东。易酒颜犹壮，燕歌气尚雄。敝裘经积雪，颓鬓逐秋蓬。寄谢行间客，无轻塞上翁。
游宗谦至自塞上别归莆
作者：区大相
朝代：明

木兰陂上客，还泛木兰舟。芳草还家路，黄榆入塞秋。海鸥翔不下，野鹤暮何求。莫讶游归晚，山人本姓游。
游少林
作者：区大相
朝代：明

天下名山数少林，公馀乘兴一登临。黄花翠草凝禅意，白石清池惬赏心。竟日轮蹄忘去住，百年身世任浮沉。主僧知我耽诗癖，相引行吟到碧岑。少林山前古梵宫，达摩曾此立禅宗。养龙崖废埋春草，卓锡泉甘自乳峰。出世不须钻故纸，传灯谁复继遗踪。吟馀策马东归去，回看云林隔暮钟。为爱山林景物稀，登临随处竟忘归。云迷竹树浓还淡，雨堕岩花湿不飞。养晦高人曾索价，谈禅老衲欲留衣。何妨结社重来此，一洗尘心是与非。百丈山前佛寺开，春深缓辔一徘徊。落花细逐溪流去，好鸟低冲马首来。习静随缘餐笋蕨，看碑沿砌扫莓苔。放怀欲尽登临兴，可奈王程再四催。
游少林·其一
作者：区大相
朝代：明

天下名山数少林，公馀乘兴一登临。黄花翠草凝禅意，白石清池惬赏心。竟日轮蹄忘去住，百年身世任浮沉。主僧知我耽诗癖，相引行吟到碧岑。
游少林·其三
作者：区大相
朝代：明

为爱山林景物稀，登临随处竟忘归。云迷竹树浓还淡，雨堕岩花湿不飞。养晦高人曾索价，谈禅老衲欲留衣。何妨结社重来此，一洗尘心是与非。
游少林·其二
作者：区大相
朝代：明

少林山前古梵宫，达摩曾此立禅宗。养龙崖废埋春草，卓锡泉甘自乳峰。出世不须钻故纸，传灯谁复继遗踪。吟馀策马东归去，回看云林隔暮钟。
游少林·其四
作者：区大相
朝代：明

百丈山前佛寺开，春深缓辔一徘徊。落花细逐溪流去，好鸟低冲马首来。习静随缘餐笋蕨，看碑沿砌扫莓苔。放怀欲尽登临兴，可奈王程再四催。
游少林值雨
作者：区大相
朝代：明

清昼入门春雾浓，坐深檐溜递疏钟。泉声欲过三花树，云气常生二室峰。入夜萧条清客梦，翻阶滴沥滞游踪。明朝儗趁嵩高目，好放晴光随杖龙。
游嵩山四首
作者：区大相
朝代：明

名岳宅中土，生贤藉奇巘。图为风雨会，地以揖让显。崖崿虽峻极，冈阜亦平衍。循麓果纡回，登崇更凌践。夙多遗世踪，到此尘虑遣。箕颍信高蹈，阳城道未贬。揆迹有绌伸，忘怀任舒卷。素风谅不遐，幽意得所展。欲去还复留，低徊不能返。寻真紫芝馆，访古白云衢。年代一何杳，辇道尚盘纡。秦槐馀一树，汉柏有三株。金丹既沦没，玉检亦荒芜。神仙术久閟，多欲为累愚。千秋与万岁，无乃太矫诬。薄游吹笙岭，回憩捣衣石。玉女不可遇，青童似相识。遗我一箱药，金膏和玉液。服之容色改，自然生羽翼。体轻若黄鹄，一举淩八极。顾视让王人，累累冢上石。天地可齐年，浮名竟何得。二室丽天中，三花落云外。远势浮河洛，穹标掩华岱。珍木自成阴，瑶草何曾溉。神膏沆瀣霏，金沙碧潭碎。风从箕山来，思与逸驾会。天路渺难即，霞术久芜秽。独见周王子，吹笙游鹤背。青宫生尘埃，紫房绝情爱。逍遥白云间，欲归迷所在。
游嵩山四首·其一
作者：区大相
朝代：明

名岳宅中土，生贤藉奇巘。图为风雨会，地以揖让显。崖崿虽峻极，冈阜亦平衍。循麓果纡回，登崇更凌践。夙多遗世踪，到此尘虑遣。箕颍信高蹈，阳城道未贬。揆迹有绌伸，忘怀任舒卷。素风谅不遐，幽意得所展。欲去还复留，低徊不能返。
游嵩山四首·其三
作者：区大相
朝代：明

薄游吹笙岭，回憩捣衣石。玉女不可遇，青童似相识。遗我一箱药，金膏和玉液。服之容色改，自然生羽翼。体轻若黄鹄，一举淩八极。顾视让王人，累累冢上石。天地可齐年，浮名竟何得。
游嵩山四首·其二
作者：区大相
朝代：明

寻真紫芝馆，访古白云衢。年代一何杳，辇道尚盘纡。秦槐馀一树，汉柏有三株。金丹既沦没，玉检亦荒芜。神仙术久閟，多欲为累愚。千秋与万岁，无乃太矫诬。
游嵩山四首·其四
作者：区大相
朝代：明

二室丽天中，三花落云外。远势浮河洛，穹标掩华岱。珍木自成阴，瑶草何曾溉。神膏沆瀣霏，金沙碧潭碎。风从箕山来，思与逸驾会。天路渺难即，霞术久芜秽。独见周王子，吹笙游鹤背。青宫生尘埃，紫房绝情爱。逍遥白云间，欲归迷所在。
游慈寿寺
作者：区大相
朝代：明

金地出城布，琼檐绕塔回。名花天女供，仙果御园来。松荫谈经石，禽窥施饭台。晚来清禁月，长照法轮开。
游梅庵
作者：区大相
朝代：明

松门长日闭烟霞，扫石焚香诵法华。禅客到来无所见，水晶宫里玉莲花。解带山门对夕晖，白云不住鸟惊飞。山僧若道心无染，散落天花亦满衣。
游梅庵·其一
作者：区大相
朝代：明

松门长日闭烟霞，扫石焚香诵法华。禅客到来无所见，水晶宫里玉莲花。
游梅庵·其二
作者：区大相
朝代：明

解带山门对夕晖，白云不住鸟惊飞。山僧若道心无染，散落天花亦满衣。
游清远峡山寺
作者：区大相
朝代：明

香刹住峰头，花宫俯夕流。猿吟丹嶂静，鹤坐小松幽。片石窥僧榻，归云碍佛楼。迟回无不可，乘月上方留。
游满井同林检讨咨伯谭光禄子文
作者：区大相
朝代：明

红亭罗灌木，碧甃泻银塘。仰面飞流洒，翻阶瀑水凉。居人闲抱瓮，游女竞明妆。似得持盈戒，还令机事忘。
游灵隐寺
作者：区大相
朝代：明

西峰翠微半，地涌化人宫。高挹群山外，幽藏万木中。石楼飞映日，金铎响迎风。檐迥江涛落，窗临海月空。雨花笼霁景，岩桂长新丛。搜对存微尚，淹留息薄躬。从兹超有尽，去去入无穷。
游焦山
作者：区大相
朝代：明

碧岫沧波上，幽人旧隐称。云藏三诏洞，林寂四禅僧。岸火分京口，江涛接广陵。岂徒中泠水，能使客心澄。绀宇写澄瀛，丹台接化城。岸形临水断，楼势倚江清。潭月窥僧定，风潮杂梵声。禅居得清静，况乃事长生。
游焦山·其一
作者：区大相
朝代：明

碧岫沧波上，幽人旧隐称。云藏三诏洞，林寂四禅僧。岸火分京口，江涛接广陵。岂徒中泠水，能使客心澄。
游焦山·其一
作者：区大相
朝代：明
体裁：五言律诗

碧岫沧波上，幽人旧隐称。岸火分京口，江涛接广陵。岂徒中泠水，能使客心澄。
游焦山·其二
作者：区大相
朝代：明

绀宇写澄瀛，丹台接化城。岸形临水断，楼势倚江清。潭月窥僧定，风潮杂梵声。禅居得清静，况乃事长生。
游玉虚宫
作者：区大相
朝代：明

披云步玉虚，营卫象宸居。万树罗深殿，千峰入广除。丹宫金凤管，紫府玉函书。壮丽观何已，高真意有馀。
游百泉
作者：区大相
朝代：明

泉源欣自昔，游泳此经过。圆沫涵珠蕊，方流灌玉禾。禽声俱在水，酒气半倾荷。炎日回堤幕，薰风接岸萝。汇来遥似泽，疏去却成河。竹树朝烟暝，蒹葭暮霭多。昔闻紫霄侣，晦迹碧岩阿。折桂招奚及，援琴义若何。褰裳时欲往，倚棹自成歌。宛在传中沚，乘流挹素波。
湖上望来雁
作者：区大相
朝代：明

征路逢南雁，相看万里途。摇摇经远塞，历历向重湖。阵结江云暮，声含海月孤。故园关树隔，回望几停舻。
湖上楼对雪遣兴
作者：区大相
朝代：明

淡扫平湖十里光，瑶堤宛转属虹梁。千林玉树花争发，不信孤山有暗香。冻袅松云洒竹烟，梅风吹度小窗前。朝来画舸门边系，错认王家乘兴船。临水寒梅照雪新，西湖何谢石湖春。年来胜事消磨尽，两处谁为清赏人。
湖上楼对雪遣兴·其一
作者：区大相
朝代：明

淡扫平湖十里光，瑶堤宛转属虹梁。千林玉树花争发，不信孤山有暗香。
湖上楼对雪遣兴·其三
作者：区大相
朝代：明

临水寒梅照雪新，西湖何谢石湖春。年来胜事消磨尽，两处谁为清赏人。
湖上楼对雪遣兴·其二
作者：区大相
朝代：明

冻袅松云洒竹烟，梅风吹度小窗前。朝来画舸门边系，错认王家乘兴船。
湖南曲
作者：区大相
朝代：明

湖南秋水渺烟波，万古萧条别恨多。虞帝南巡去不返，独留瑶瑟怨湘娥。
湘中杂咏
作者：区大相
朝代：明

江岸枫林日自波，离居偏在海云多。不知何处传书雁，独自衡阳不肯过。潇湘归客驻兰桡，江上谁吹明月箫。借问芳情何处托，青山无语水迢迢。兰皋宛转透蘋洲，是处人传帝子游。长路别离谁不苦，清江白石为君愁。湘中胜事古来闻，贾傅徒传吊屈文。不是此中留逐客，至今兰芷为谁芬。纷纷木叶下江潭，远客乡书万里缄。无限征鸿愁不度，断肠秋色在湘南。湘水东流过汨罗，怀沙千古怨魂多。楚童未解骚人恨，犹自风流学楚歌。江上相逢思渺然，归期犹滞楚云边。衡阳自是无来雁，纵有乡书何处传。山南山北鹧鸪飞，日暮征人泪满衣。莫道思君行不得，纵令行去不如归。回雁峰头雁几声，白蘋洲上旅人情。衡阳南去千馀里，一夜思家白发生。渔归远浦夕烟生，雁落平沙秋水明。小艇夷犹江上客，棹歌偏在月中行。兰舟摇漾逆流光，千里风传杜若香。迁客由来多怨恨，不知风景在潇湘。
湘中杂咏·其一
作者：区大相
朝代：明

江岸枫林日自波，离居偏在海云多。不知何处传书雁，独自衡阳不肯过。
湘中杂咏·其七
作者：区大相
朝代：明

江上相逢思渺然，归期犹滞楚云边。衡阳自是无来雁，纵有乡书何处传。
湘中杂咏·其三
作者：区大相
朝代：明

兰皋宛转透蘋洲，是处人传帝子游。长路别离谁不苦，清江白石为君愁。
湘中杂咏·其九
作者：区大相
朝代：明

回雁峰头雁几声，白蘋洲上旅人情。衡阳南去千馀里，一夜思家白发生。
湘中杂咏·其二
作者：区大相
朝代：明

潇湘归客驻兰桡，江上谁吹明月箫。借问芳情何处托，青山无语水迢迢。
湘中杂咏·其五
作者：区大相
朝代：明

纷纷木叶下江潭，远客乡书万里缄。无限征鸿愁不度，断肠秋色在湘南。
湘中杂咏·其八
作者：区大相
朝代：明

山南山北鹧鸪飞，日暮征人泪满衣。莫道思君行不得，纵令行去不如归。
湘中杂咏·其六
作者：区大相
朝代：明

湘水东流过汨罗，怀沙千古怨魂多。楚童未解骚人恨，犹自风流学楚歌。
湘中杂咏·其十
作者：区大相
朝代：明

渔归远浦夕烟生，雁落平沙秋水明。小艇夷犹江上客，棹歌偏在月中行。
湘中杂咏·其十一
作者：区大相
朝代：明

兰舟摇漾逆流光，千里风传杜若香。迁客由来多怨恨，不知风景在潇湘。
湘中杂咏·其四
作者：区大相
朝代：明

湘中胜事古来闻，贾傅徒传吊屈文。不是此中留逐客，至今兰芷为谁芬。
溪上独往命酒自随
作者：区大相
朝代：明

清溪行不极，徐步即幽深。草识归人兴，禽疑久客心。鱼梁明落照，鸡犬隔空林。不藉芳醪色，谁能慰独吟。
潖洲月下独泛
作者：区大相
朝代：明

乘汐临芳渚，停桡弄晚霞。月华摇宝刹，星影落江槎。波送随流叶，风传出雾花。溯洄方未已，闲兴在蒹葭。
潘子朋光禄解官南归
作者：区大相
朝代：明

故人官不达，久欲赋閒居。忽见秋风起，翻然思旧庐。宁贪数升酝，定忆四鳃鱼。前路多归兴，江天鸿雁初。
瀛州亭看菊
作者：区大相
朝代：明

帝城秋晚更妍华，仙院初开绕径花。冷艳何曾遗玉砌，幽怀翻似对山家。高云护叶淩风劲，锦槛扶枝映酒斜。西掖近承新雨露，东篱还醉旧烟霞。
瀛海长春歌为宪副刘翁作翁家瀛海以元日生时夫妇皆寿八十馀长子礼部侍郎次子副都御史故并侈其家
作者：区大相
朝代：明

世家瀛海近长安，天上夔龙接武看。大子文章领宗伯，次儿勋业冠台端。庭闱自昔荣三乐，人物中朝数二难。家宴烟霞元日酒，仙人楼阁五云盘。风前玉树连枝发，雪后蟠桃并蒂餐。为问年来清浅处，几回蓬阁更承欢。
灯夕与管内史诸公宴集
作者：区大相
朝代：明

宝焰吐芳馨，银缸泻绿醽。灯轮辉四座，文酒会中庭。花借薇郎紫，藜分太乙青。淹留歌舞地，何似德为星。
灯市夜游
作者：区大相
朝代：明

三五风光帝苑催，层城灯火映楼台。软尘暗逐香车度，微雪初笼淡月来。九陌游心争向出，千场杂戏未言回。家家弦管传新曲，尽入升平调里裁。
灵鹊
作者：区大相
朝代：明

辕门旺气动三城，灵鹊如云翼阵行。总为移军占喜色，非关绕树噪新晴。银河填处移兵渡，金印悬时傍将营。铙吹未翻朱鹭曲，已从唶唶听欢声。
热审喜雨时观政司冠署
作者：区大相
朝代：明

圣人弘在宥，优诏出都官。炎月遵周令，薰风叶舜弹。持衡臣道直，解网主恩宽。折用片言易，仁从三宥难。随车宜郑守，相国有袁安。六月繁霜远，当空赤电盘。浮凉消郁祲，积闰长新澜。明照覆盆隐，波添涸辙欢。鸠司风竞爽，槐市夏偏寒。解泽弥天降，需云大地观。吕条元慎罚，虞典欲胜残。尚想囹空日，应同画象看。
烽烟完节诗
作者：区大相
朝代：明

虐焰昏炎徼，惊烽煽绿林。岂缘宋姬笑，遂断木兰吟。抱柱岂为信，登台良独任。惟应芦火玉，堪自表贞心。忍说干戈日，仍钦妇子贤。膏薰何用比，烽火故相煎。烈性金同炼，芳心桂共燃。当为镆铘剑，长誓斩蛮烟。
烽烟完节诗·其一
作者：区大相
朝代：明

虐焰昏炎徼，惊烽煽绿林。岂缘宋姬笑，遂断木兰吟。抱柱岂为信，登台良独任。惟应芦火玉，堪自表贞心。
烽烟完节诗·其二
作者：区大相
朝代：明

忍说干戈日，仍钦妇子贤。膏薰何用比，烽火故相煎。烈性金同炼，芳心桂共燃。当为镆铘剑，长誓斩蛮烟。
燕京风霾连日春昼阴冥不得跨蹇驴出郭怅然有作
作者：区大相
朝代：明

旅馆莺花病客身，出门何处叩枫宸。阴霾十日连城阙，二月燕山不见春。燕京十日天雨沙，客子春来只忆家。纵使素缁元不化，那能长负武陵花。天色冥冥碣石昏，风尘终日混乾坤。蹇骑何处看花去，拂几焚香深闭门。
燕京风霾连日春昼阴冥不得跨蹇驴出郭怅然有作·其一
作者：区大相
朝代：明

旅馆莺花病客身，出门何处叩枫宸。阴霾十日连城阙，二月燕山不见春。
燕京风霾连日春昼阴冥不得跨蹇驴出郭怅然有作·其三
作者：区大相
朝代：明

天色冥冥碣石昏，风尘终日混乾坤。蹇骑何处看花去，拂几焚香深闭门。
燕京风霾连日春昼阴冥不得跨蹇驴出郭怅然有作·其二
作者：区大相
朝代：明

燕京十日天雨沙，客子春来只忆家。纵使素缁元不化，那能长负武陵花。
独坐
作者：区大相
朝代：明

独坐寒斋雪里开，遥思山院落残梅。花明赤岸鸿犹去，冰结黄河鲤不来。但遣清笳吹夜月，难教长袖送春杯。侵晨喜鹊檐间散，薄暮栖乌城上回。
独游兴教寺
作者：区大相
朝代：明

野寺平郊隐，幽人独骑过。旱田秋穫少，近郭晚樵多。树动霜摇橘，池荒风捲荷。安知花院里，不有病维摩。
独酌梅花下走笔索陈山人画梅
作者：区大相
朝代：明

我醉梅花下，思君画梅枝。瑶华看不足，画里或传奇。绮月乍图影，香风时冷肌。早来盻庭霰，羞涩不成姿。昨宵感我梦，彼美好容仪。既梦忽复觉，芳魂谅在兹。安知非画里，恍惚使人疑。烦君写此意，远寄瑶台妃。
玉溪垂纶
作者：区大相
朝代：明

孤村流水涨秋山，绿树风微鸟共闲。钓罢玉溪垂落虹，白云偏护石羊关。
王乔飞舄处
作者：区大相
朝代：明

仙令曾闻谒紫微，千年城郭是耶非。风前乍想霓旌去，天外惟传玉舄归。暮雨霏微芳草径，空山摇拽白云衣。讵须鹤语留华表，始信辽东有令威。
王光禄园林杂咏
作者：区大相
朝代：明

洞小沿花入，花香出洞新。彩云飞不去，留作洞中春。山楼积翠多，纷纷皆可挹。不知翠入楼，但觉琴书湿。与子共垂钓，白日照孤舫。春来云水生，清风动兰桨。小艇日无事，回塘逗夕曛。幸无风浪险，随意宿溪云。
王光禄园林杂咏·其一
作者：区大相
朝代：明

洞小沿花入，花香出洞新。彩云飞不去，留作洞中春。
王光禄园林杂咏·其三
作者：区大相
朝代：明

与子共垂钓，白日照孤舫。春来云水生，清风动兰桨。
王光禄园林杂咏·其二
作者：区大相
朝代：明

山楼积翠多，纷纷皆可挹。不知翠入楼，但觉琴书湿。
王光禄园林杂咏·其四
作者：区大相
朝代：明

小艇日无事，回塘逗夕曛。幸无风浪险，随意宿溪云。
王季孺编修数从邓子振检讨踪迹不佞遗落之后亟动归兴作此奉寄
作者：区大相
朝代：明

玉署何因眼并青，似缘踪迹念漂零。文章岂厌穷愁色，日月还高著作庭。双阙晴云新视草，三江春水渐扬舲。若非太史能占气，容易风尘问客星。
王银台行父以中秋生日同胡孟韬高正父汪公干过余饮
作者：区大相
朝代：明

独有中秋月，偏临上寿杯。光华分玉案，清切傍银台。灵药风前捣，仙槎海上来。年年今夕宴，华发共徘徊。
珠江春夜别黎惟仁
作者：区大相
朝代：明

春江上明月，兰棹香风吹。已怯孤樽赏，况堪千里思。佳人眷后会，载酒问前期。兰叶才胜佩，莺啼渐满枝。离觞百花候，新水半堤时。回首仪鸿羽，劳歌芳桂词。
琴剑篇
作者：区大相
朝代：明

匣中有剑囊有琴，美人昔赠双南金。琴是峄阳之古桐，凝烟拂雾高冈岑。百鸟过之徊翔而不敢下，丹穴之禽经此留遗音。剑是昆吾切玉之劲铁，秋星为铓雪作镡。才动金环神鬼泣，未离宝匣蛟龙吟。一从轩辕战涿野，崩云挥日光华夏。一从有虞奏南薰，卿云白雪流雰雰。感君赠我意，我行双佩之。风烟万里不自保，行藏千古宁须疑。一片清霜吐莲锷，七弦流水含金徽。剑以待风胡，琴以待钟期。世间听曲皆里耳，谁能为我辨雄雌。近闻塞上风尘起，胡骑纷纷渡辽水。又闻帝室赓明良，正风合雅从古始。吾将拭我青萍，拂我缘绮。三战为君渫胡血，再鼓为君洗俗耳。行令四海无妖氛，还坐清风竹林里。
瑞儿初见雪能为诗喜示
作者：区大相
朝代：明

白雪儿能咏，同看帝苑边。乍连珠树密，已并玉堂悬。影助层城月，光摇万里天。更宜芸阁夕，映彩读新编。晓云双阙外，夕霰一庭中。絮起犹含吹，花飞更舞空。谢吟还汝共，郢曲为谁工。往岁梅关北，寒深阻塞鸿。
瑞儿初见雪能为诗喜示·其一
作者：区大相
朝代：明

白雪儿能咏，同看帝苑边。乍连珠树密，已并玉堂悬。影助层城月，光摇万里天。更宜芸阁夕，映彩读新编。
瑞儿初见雪能为诗喜示·其二
作者：区大相
朝代：明

晓云双阙外，夕霰一庭中。絮起犹含吹，花飞更舞空。谢吟还汝共，郢曲为谁工。往岁梅关北，寒深阻塞鸿。
甘露园
作者：区大相
朝代：明

卜筑在城市，了无尘事干。亭深寻屡转，林密造无端。叠石开云细，穿池得月宽。当门银杏古，披磴壁萝寒。闻有三危露，时滋九畹兰。扫苔侵鹤迹，选竹作渔竿。丘壑道仍在，琴尊乐未阑。方期汉阴灌，归考涧中槃。
田家即事
作者：区大相
朝代：明

自从服官后，耕稼废田园。偶出看农事，高谈坐树根。暝云捎雨急，归雀掠檐喧。立望牛羊径，依然谷口村。
田家吟
作者：区大相
朝代：明

农务虽閒未敢安，近来生事日艰难。旧租未了新租急，又责金钱供内官。东邻贳酒劳西邻，百日方闲一日身。莫笑田家欢乐少，汉家天子尚忧贫。春雨新晴田事初，邻家相劝把犁锄。昨闻城市迎中使，应赐南中父老书。海内传闻有赐酺，醵钱相就醉枌榆。诏书又报天南下，不是宽租是索租。
田家吟·其一
作者：区大相
朝代：明

农务虽閒未敢安，近来生事日艰难。旧租未了新租急，又责金钱供内官。
田家吟·其三
作者：区大相
朝代：明

春雨新晴田事初，邻家相劝把犁锄。昨闻城市迎中使，应赐南中父老书。
田家吟·其二
作者：区大相
朝代：明

东邻贳酒劳西邻，百日方闲一日身。莫笑田家欢乐少，汉家天子尚忧贫。
田家吟·其四
作者：区大相
朝代：明

海内传闻有赐酺，醵钱相就醉枌榆。诏书又报天南下，不是宽租是索租。
甲辰闰九日显灵阁酒会
作者：区大相
朝代：明

闰序嘉重九，高秋会法筵。菊芳犹应候，桃发已经年。昔去人为鹤，今来海作田。仍看荐寿处，胜览出三天。凤阁携真侣，龙山接胜区。重持黄菊酒，高眺白云衢。甘露披林玉，秋花散蕊珠。徒言寻白社，何似访玄都。
甲辰闰九日显灵阁酒会·其一
作者：区大相
朝代：明

闰序嘉重九，高秋会法筵。菊芳犹应候，桃发已经年。昔去人为鹤，今来海作田。仍看荐寿处，胜览出三天。
甲辰闰九日显灵阁酒会·其二
作者：区大相
朝代：明

凤阁携真侣，龙山接胜区。重持黄菊酒，高眺白云衢。甘露披林玉，秋花散蕊珠。徒言寻白社，何似访玄都。
病起客至言西郊花事已过怅然有作
作者：区大相
朝代：明

移疾动经旬，宁知花事新。烟霞不惜赏，桃李可怜春。底事催莺老，非关送酒频。向来迟暮意，为此重伤神。西郊万树杏，飘落任西东。颇恨前朝雨，深愁昨夜风。游蜂争堕蕊，舞蝶恋虚丛。老鬓将残艳，相怜晓镜中。
病起客至言西郊花事已过怅然有作·其一
作者：区大相
朝代：明

移疾动经旬，宁知花事新。烟霞不惜赏，桃李可怜春。底事催莺老，非关送酒频。向来迟暮意，为此重伤神。
病起客至言西郊花事已过怅然有作·其二
作者：区大相
朝代：明

西郊万树杏，飘落任西东。颇恨前朝雨，深愁昨夜风。游蜂争堕蕊，舞蝶恋虚丛。老鬓将残艳，相怜晓镜中。
病起述怀寄黎惟仁
作者：区大相
朝代：明

平居东山意，近日北山文。偶缀鹓行后，长违鸾啸群。未能酬壮志，常恐负明君。载笔趋黄阁，看山恋白云。素心正如此，时辈宁相闻。病觉年华异，忙知歧路分。终当与夫子，花竹卧清芬。
癸巳九日同焦弱侯周季平吴会甫董玄宰林咨伯庄得全六太史携酒兴德寺后池台
作者：区大相
朝代：明

野寺堆红叶，秋原隐白蒿。乡遥愁望远，病起强登高。为客惭乌帽，随人试浊醪。逢时聊引兴，能赋愧词曹。杖屦侵霜叶，壶觞就径花。高风疏薜荔，薄雾隐蒹葭。山绕层城暮，桥通小苑斜。正逢边雁下，西北有尘沙。
癸巳九日同焦弱侯周季平吴会甫董玄宰林咨伯庄得全六太史携酒兴德寺后池台·其一
作者：区大相
朝代：明

野寺堆红叶，秋原隐白蒿。乡遥愁望远，病起强登高。为客惭乌帽，随人试浊醪。逢时聊引兴，能赋愧词曹。
癸巳九日同焦弱侯周季平吴会甫董玄宰林咨伯庄得全六太史携酒兴德寺后池台·其二
作者：区大相
朝代：明

杖屦侵霜叶，壶觞就径花。高风疏薜荔，薄雾隐蒹葭。山绕层城暮，桥通小苑斜。正逢边雁下，西北有尘沙。
登卧龙冈寻草庐故址
作者：区大相
朝代：明

连冈带长薄，三顾有遗墟。地势昔龙卧，山光旧草庐。阵图云鸟散，耕陇野人锄。感激君臣际，深思得水鱼。王佐才何忝，雄图嗟至今。三分扶汉业，二表出师心。冈在寻遗陇，庐荒想旧林。眺馀空抱膝，梁甫为谁吟。
登卧龙冈寻草庐故址·其一
作者：区大相
朝代：明

连冈带长薄，三顾有遗墟。地势昔龙卧，山光旧草庐。阵图云鸟散，耕陇野人锄。感激君臣际，深思得水鱼。
登卧龙冈寻草庐故址·其二
作者：区大相
朝代：明

王佐才何忝，雄图嗟至今。三分扶汉业，二表出师心。冈在寻遗陇，庐荒想旧林。眺馀空抱膝，梁甫为谁吟。
登天池山
作者：区大相
朝代：明

一磴停来一磴攀，半乘云雾半登山。世人不识飞仙事，看我天池洗药还。
登天池山
作者：区大相
朝代：明

层层石路上无涯，㶁㶁流泉听转赊。万仞壁间藏古刹，千岩云际吐奇花。望穷天汉人难住，行尽烟霞佛有家。一点尘心何处著，夜来风雨长灵芽。
登天竺寺
作者：区大相
朝代：明

路绕青崖逼，山回绀殿悬。云霞低四岭，钟梵出三天。甘露浇灵药，名香绕座莲。鸟归经院寂，花隐法堂偏。涧草含晴雨，坛松覆夕烟。来窥无净界，超悟有为禅。何必长逃世，方知可尽年。
登太和顶谒玄帝宫
作者：区大相
朝代：明

皇家香火此开宫，上帝由来有寓公。雷电曾驱太一阵，楼台真殚鬼神工。霓旌拂雾斜连汉，宝盖浮烟晚御风。为问古来封禅代，参差独向海云东。万峰蹲踏向天门，仪卫森严黑帝尊。士女焚香杂环佩，真官拜表领幢幡。心归净乐生身地，口诵降魔度世言。独以无为参圣道，更从无始问玄元。金阙岧峣天柱安，瑶阶千折上危阑。妙香不断朝天路，真气时逢礼斗坛。羽客尽擎青羽盖，云仙皆著紫云冠。先朝数遣祠官出，探得真函进御看。
登太和顶谒玄帝宫·其一
作者：区大相
朝代：明

皇家香火此开宫，上帝由来有寓公。雷电曾驱太一阵，楼台真殚鬼神工。霓旌拂雾斜连汉，宝盖浮烟晚御风。为问古来封禅代，参差独向海云东。
登太和顶谒玄帝宫·其三
作者：区大相
朝代：明

金阙岧峣天柱安，瑶阶千折上危阑。妙香不断朝天路，真气时逢礼斗坛。羽客尽擎青羽盖，云仙皆著紫云冠。先朝数遣祠官出，探得真函进御看。
登太和顶谒玄帝宫·其二
作者：区大相
朝代：明

万峰蹲踏向天门，仪卫森严黑帝尊。士女焚香杂环佩，真官拜表领幢幡。心归净乐生身地，口诵降魔度世言。独以无为参圣道，更从无始问玄元。
登少室绝顶
作者：区大相
朝代：明

二室俱造天，少室难与侔。将淩岝崿险，遂涉清浅浏。阴磴烟尚霏，阳崖雨乍收。曳曳云触石，涓涓溪乱流。攀岩藓苔滑，逾岭径术修。下窥元气合，上列象纬周。霞彩席间发，岚气衣上浮。弹琴众山响，吹笛群壑幽。方兹展奇眺，聊用豁远眸。顾瞻尽河洛，表里见神州。海客谈员峤，羽士慕丹丘。茫昧理岂设，想像步难留。平生徒欣仰，即事恣冥搜。寄言赏心客，去此复何求。
登岳阳楼望洞庭
作者：区大相
朝代：明

湖阔天为水，楼高地出城。日光随镜满，帆势与云平。梦泽晨烟积，湘潭夜雨生。凭轩问舟子，归棹杳何征。
登崆峒山
作者：区大相
朝代：明

闻道无为代，崎岖访道行。凤笙喧涧溜，云罕绕山坰。壁削千崖峻，溪回万乘轻。孤峰类员峤，连岭若层城。理自窈冥契，神从静默生。去形遗耳目，忘物废将迎。雾捲烟扉湿，云开石屋明。林昏天欲晓，苔滑雨初晴。愿从轩皇驭，斋心问广成。
登来青轩
作者：区大相
朝代：明

层轩翠微里，宸翰此高题。仰见星辰列，平看云雾低。路盘陵树北，山拥帝城西。万乘来游地，应无七圣迷。
登箕山
作者：区大相
朝代：明

杖策访名山，夙慕良有以。素琴石上横，清风松下起。昔日让王人，含芬遗垢耻。饮泉想弃瓢，临流思洗耳。太古多逸民，中世寡奇士。回策下岩翠，放歌入烟紫。白云何时来，荒涂谁与理。终愿毕吾志，抗手谢坌滓。
登郁孤台奉柬开府李公台
作者：区大相
朝代：明

躧步陟崇冈，冬序正萧索。孤台郁然峻，国顾尽寥廓。千峰带郭起，二水绕城落。霜华薄彩旃，朔气吹晓角。胜览即要区，于宣在猷略。武旅久偃息，儒风宁寂寞。明公时秉钺，大府雄蛮落。地以今镇重，道继前贤作。恬寂实素衷，荣途厌蜷踔。昔遇方下车，兹游值卧阁。揆予闇知足，山隐未能确。泉石有前期，风尘违夙诺。登高骋遐瞩，驰思入玄漠。岁晏滞芳游，心赏何由托。愿因元公言，归寻孔颜乐。
登钓台作
作者：区大相
朝代：明

黄鹄游太清，燕雀守丘樊。伟哉严子陵，不屈万乘尊。为士固有志，何心恋华轩。还钓坐磐石，返耕入松门。洗耳颍川水，抗迹首阳原。身隐名愈高，人去台空存。茂林息归鸟，峭壁奔断猿。石激水流响，山晚林木芬。垂竿千丈碧，使我清心魂。
白云洞流觞
作者：区大相
朝代：明

满壑云藏太古天，仙书元未有人传。我来载酒岩前石，风扫松花出洞泉。
白沙谒陈先生祠
作者：区大相
朝代：明

言公奋南国，卜子擅西河。绝学兴千载，微言阐四科。祀今崇圣域，礼昔重贤罗。赖有心源在，江流扬素波。宇宙关皇运，东南挺大儒。有言皆训典，何事不师模。旧宅馀经壁，蒙泉启圣途。怀思不可接，俯仰愧吾徒。
白沙谒陈先生祠·其一
作者：区大相
朝代：明

言公奋南国，卜子擅西河。绝学兴千载，微言阐四科。祀今崇圣域，礼昔重贤罗。赖有心源在，江流扬素波。
白沙谒陈先生祠·其二
作者：区大相
朝代：明

宇宙关皇运，东南挺大儒。有言皆训典，何事不师模。旧宅馀经壁，蒙泉启圣途。怀思不可接，俯仰愧吾徒。
白雪吟
作者：区大相
朝代：明

凝华转寒姿，芳菲已盈瞩。朝蔼承明望，夕送宜春目。双阙递瑶光，连山隐平陆。因风高下起，入牖联翩续。琴奏俪幽兰，歌声杳黄竹。迷陇饥兔奔，点树宫鸦宿。已便高士卧，颇映幽人读。阳春如有情，徘徊恋终曲。
百泉夜泛因寄汪处士公干
作者：区大相
朝代：明

理楫逢残暑，浮杯属晚晴。浦遥云叶暗，川迥月华生。光射波珠烂，凉侵水玉清。流萤兼火度，卧柳共槎横。燃烛行鱼聚，鸣笳宿鹭惊。披衣褰蕙带，宿桨采兰茎。卫女垂竿咏，江妃解佩情。沿洄不可见，因子寄琴声。
盘松篇夏日陪诸公饮报国寺盘松下共赋
作者：区大相
朝代：明

炎氛扬火宅，万物赫以暵。偶践清凉境，获此嘉树玩。种植自何代，蓊蔚若崇巘。冉冉烟黛浮，团团盖阴转。昔闻耸仙岭，今见盘佛殿。托根水晶域，布叶雨花院。婆娑覆广除，森沉隐遥汉。风霜讵摧折，虬螭互奔窜。夏云垂迥荫，秋涛起层澜。既异恶木阴，幸免不材叹。暂乖栋梁用，永离斤斧患。无用形不累，有节凋宁先。屈蟠岂其性，偃蹇庶自善。君娱匝地枝，宁惜参天干。青黄文牺樽，曲直传马栈。终全社栎年，共保灵椿算。
盛夏偕宫赞林公司成胡公过陈任大斋中得湖字
作者：区大相
朝代：明

何为触热客来俱，槐市东头赤日无。座上清言皆月露，樽前閒兴尽江湖。敲冰凉沁玻璃碗，挂壁云生水石图。雍馆风流有如此，将因著论老潜夫。
相逢狭路间
作者：区大相
朝代：明

美女耀阳春，使君朝紫宸。相逢当狭路，相见在芳晨。高髻图云出，纤眉写月新。瑶光凝粉脸，丹彩发朱唇。再顾倾城国，争看匝路人。束腰垂柳陌，转袖落花津。尊贵何劳问，行游别有因。容颜诚绝代，礼法善周身。障面移轻扇，回车度急轮。珂声连玉佩，衣带接香尘。采菉娇淇水，登桥艳洛滨。何须云雨夕，始见阳台神。
石门舟中
作者：区大相
朝代：明

壁势临江断，涛声入海遥。众流趋郡国，万舸逐风潮。越峤王封壮，秦军伯气销。图南安所适，行矣见扶摇。
石门行
作者：区大相
朝代：明

石门啾啾鬼夜哭，北将诈诱南兵缚。可怜枉死三千人，更有平人被屠戮。忆昔平壤破倭奴，此辈赴难曾捐躯。有功谁分不蒙赏，无罪因何反见诛。本为勤王诬以反，阳言赏给屠俱尽。皇天闷闷旌旆愁，白日瞆瞆风沙愤。从来杀降受恶名，况以私憾杀我兵。无人肯向朝廷说，至今道路犹吞声。谁其为谋石与李，尔曹安得逃天刑。
破额山道场
作者：区大相
朝代：明

为问西来信，灯凡几叶传。林端千梵接，象外二峰悬。演法开三乘，观空出四天。何时解尘缚，来此共栖禅。
碧云寺水亭晚坐
作者：区大相
朝代：明

落日松亭上，疏钟云外清。泉源随径转，溪月枕流明。洗钵闻花气，开林散鸟声。坐来尘境寂，弥觉世缘轻。
秋圃诗
作者：区大相
朝代：明

秋圃正逃名，名因种菊成。官闲资抱瓮，斋冷好餐英。满把缘谁采，深杯待客倾。离骚今读罢，秋日灌园情。秋圃秋容淡，秋斋秋兴浓。绕篱惟树菊，开径且看松。地许白衣过，人宜青眼从。寻常一壶酒，花下但扶筇。苜蓿先生馆，柴桑处士家。寒花娱晚节，老圃足生涯。露重青毡薄，簪轻皂帽斜。谁言官独冷，秋至让繁华。我爱秋圃逸，谁言秋圃贫。黄花行处满，绿酒酿来新。林下无他事，篱间老此身。寄书彭泽令，个是上皇人。
秋圃诗·其一
作者：区大相
朝代：明

秋圃正逃名，名因种菊成。官闲资抱瓮，斋冷好餐英。满把缘谁采，深杯待客倾。离骚今读罢，秋日灌园情。
秋圃诗·其三
作者：区大相
朝代：明

苜蓿先生馆，柴桑处士家。寒花娱晚节，老圃足生涯。露重青毡薄，簪轻皂帽斜。谁言官独冷，秋至让繁华。
秋圃诗·其二
作者：区大相
朝代：明

秋圃秋容淡，秋斋秋兴浓。绕篱惟树菊，开径且看松。地许白衣过，人宜青眼从。寻常一壶酒，花下但扶筇。
秋圃诗·其四
作者：区大相
朝代：明

我爱秋圃逸，谁言秋圃贫。黄花行处满，绿酒酿来新。林下无他事，篱间老此身。寄书彭泽令，个是上皇人。
秋夕家人宴
作者：区大相
朝代：明

金宫珠树侧，凤阁绣屏东。月隐檐边桂，风来井上桐。晚凉清枕簟，秋色净房栊。楼外谁家妇，停砧思朔鸿。
秋夜
作者：区大相
朝代：明

历历云间星，练练波上月。窈窕出帘栊，参差见城阙。白露皓前林，商飙中夜发。闺人怨机杼，君子远于役。蟋蟀感宵征，蜘蛛寻夜织。慷慨平生怀，迢迢限燕越。谁令旷佳期，惆怅至明发。
秋夜怀友
作者：区大相
朝代：明

凉风吹小苑，白露下将夕。虫吟四壁静，雁叫重云隔。宫月疏梧桐，山衣剪萝薜。佳期不在兹，谁能久行役。
秋夜独坐
作者：区大相
朝代：明

永夜北堂上，帘帷秋气清。林鸟霜外定，邻杵月中鸣。玉笛凄边思，瑶琴寄远情。那堪常万里，独坐数残更。
秋日同开先正甫出郭行经郊坛
作者：区大相
朝代：明

清秋原野旷，旷望极瑶岑。七月郊坛路，千年松桧林。听鸡知洞浅，别鹤入山深。辇道苔生处，遥思羽盖临。
秋日寺居遣兴
作者：区大相
朝代：明

野寺谁开径，秋风独掩关。逢僧呼白足，为客老红颜。城阙秋阴晚，郊原夕照闲。翻经深叶底，时见暮禽还。
秋日登浮丘台
作者：区大相
朝代：明

涧户灵泉闭泬寥，仙人楼阁五云遥。昆丘望去珠为树，蓬岛移来玉作桥。往日丹砂无客觅，他时黄鹤待谁招。飞云亦有升真路，缥缈如逢绛节朝。
秋日还山
作者：区大相
朝代：明

秋山久不到，每与秋风期。绝涧倒槎碍，悬崖枯蔓垂。马疲知旧路，松古发新枝。遂欲投簪绂，长歌与世辞。村边黄叶路，溪上白云岑。草屋山家浅，松门野寺深。群鱼依密藻，独鹤返高林。若问还山事，多应负此心。频年寄书意，及此返柴关。泉响竹间石，霞明林外山。无人共长往，有客暂投闲。何事金门老，风尘却忘还。
秋日还山·其一
作者：区大相
朝代：明

秋山久不到，每与秋风期。绝涧倒槎碍，悬崖枯蔓垂。马疲知旧路，松古发新枝。遂欲投簪绂，长歌与世辞。
秋日还山·其三
作者：区大相
朝代：明

频年寄书意，及此返柴关。泉响竹间石，霞明林外山。无人共长往，有客暂投闲。何事金门老，风尘却忘还。
秋日还山·其二
作者：区大相
朝代：明

村边黄叶路，溪上白云岑。草屋山家浅，松门野寺深。群鱼依密藻，独鹤返高林。若问还山事，多应负此心。
秋日长沙
作者：区大相
朝代：明

湖外今为客，方知气候分。地秋翻畏湿，江晚更蒸云。且拟浮湘作，休传吊屈文。就中多胜事，兰芷最思君。
秋日集海珠寺
作者：区大相
朝代：明

清凉绀殿水云开，碧石晴江素练回。似有法王驱象至，岂无神女弄珠来。栖禅鹤下惊飞锡，听偈龙归引渡杯。日暮天花何处落，幽香长绕译经台。
秋望
作者：区大相
朝代：明

野兴因高发，羁怀逐望舒。暮霞红蓟叶，秋水白漳渠。去雁冲风尽，寒花对酒疏。三年频忆处，赢得数行书。
秋荷同坐客分赋
作者：区大相
朝代：明

过夏红蕖发，亭亭小院幽。迎霜花似浣，听雨叶堪留。色静金塘晚，香分玉井秋。更宜擎月露，持奉液池游。
秋闺
作者：区大相
朝代：明

玉塞三秋别，金闺万里心。授衣惊去节，闻雁伫来音。皎月窥虚幌，凄风韵素砧。银灯耿长夜，偏怯候虫吟。
秋闺曲
作者：区大相
朝代：明

玉杵捣清霜，银筝冷洞房。谁言关路远，频使梦渔阳。
秋雁
作者：区大相
朝代：明

秋风度玉塞，候雁发金微。才共边尘起，还同关叶飞。排云声渐众，带月影全稀。徙倚东南望，江皋何处归。
秦侍御钱吏部张宪副招游湖上泊孤山
作者：区大相
朝代：明

莫踏笙歌一路尘，共将文酒话清真。长谣绿水无来客，独往青山有昔人。鸟啭芳林移谷口，烟含轻舸出池漘。更逢幽境须留醉，山寺梅花水际蘋。
秦女曲
作者：区大相
朝代：明

嬴女与萧史，嬉游玉台端。盛年等欢爱，各保如花颜。乘鸾向明月，凤吹遗云间。自无餐霞质，逸驾畴能攀。
移寓圣安寺僧舍作
作者：区大相
朝代：明

希世无高步，久游廛市间。夙昔东山意，归期亦屡愆。履道尚云错，行险岂得安。投足来净宇，精心窥妙门。高论支许接，逸驾禽尚攀。心静水晶域，耳聆甘露言。隘此方内游，驰彼域外观。归鳞纵壑逝，宿鸟投林还。岂惟耽寂灭，于焉寄游盘。终同无名子，灭迹去人寰。
移居后谩述
作者：区大相
朝代：明

故园归梦绕云涯，犹向风尘阅岁华。暂载图书游帝阙，乍开林馆拟山家。清阴渐匝龙池柳，小径新移鹿苑花。忆昨山中期道士，绿槐庭下煮胡麻。浪迹长违陴上居，幽栖多愧武陵渔。庭饶碧树分比舍，架积缃编半道书。西苑云霞看不厌，南天水竹梦常虚。若言大隐真朝市，过客烦题处士庐。
移居后谩述·其一
作者：区大相
朝代：明

故园归梦绕云涯，犹向风尘阅岁华。暂载图书游帝阙，乍开林馆拟山家。清阴渐匝龙池柳，小径新移鹿苑花。忆昨山中期道士，绿槐庭下煮胡麻。
移居后谩述·其二
作者：区大相
朝代：明

浪迹长违陴上居，幽栖多愧武陵渔。庭饶碧树分比舍，架积缃编半道书。西苑云霞看不厌，南天水竹梦常虚。若言大隐真朝市，过客烦题处士庐。
移酌阆风岩得支字
作者：区大相
朝代：明

登攀终日不言疲，命赏留欢席数移。醉卧烟霞中有客，饱看林壑外无奇。飞梯拂雾垂萝碍，攒石当空古木支。此地即为真阆苑，何劳逸驾访瑶池。
立秋日雨中
作者：区大相
朝代：明

旧侣惬相寻，凉飙动禁林。秋因一叶早，交以十年深。片雨生幽事，层城下夕阴。瑶琴多逸思，长愿嗣徽音。
章元礼寓善果寺与林咨伯潘象安出访
作者：区大相
朝代：明

入寺松杉双鹤鸣，一时尘虑顿能清。风来竹院秋先到，雨过香台暑渐平。树里棋枰淹客坐，花间经卷傍僧行。浮沉世事应难定，骈住空门任此生。
章江逢王侍御暂还五羊别业
作者：区大相
朝代：明

避骢江左昔时贤，主圣能容直道全。中使误传灵囿曲，侍臣新献旅獒篇。虞园树影依僧舍，章水滩声逐客船。闻道白麟将罢对，相如谏猎岂徒然。
端州集梁约中园池
作者：区大相
朝代：明

懒挟朱门瑟，归寻绿水园。主人解簪组，留客开萝轩。树密云迷径，池清竹映村。知君乐情志，不负仲长言。名园多胜事，延赏足烟霞。片石开云细，回塘避径斜。菊含霜后蕊，桃发春前花。未觉年芳暮，留欢醉物华。
端州集梁约中园池·其一
作者：区大相
朝代：明

懒挟朱门瑟，归寻绿水园。主人解簪组，留客开萝轩。树密云迷径，池清竹映村。知君乐情志，不负仲长言。
端州集梁约中园池·其二
作者：区大相
朝代：明

名园多胜事，延赏足烟霞。片石开云细，回塘避径斜。菊含霜后蕊，桃发春前花。未觉年芳暮，留欢醉物华。
端溪杂咏
作者：区大相
朝代：明

城头吹玉笛，城下唱渔歌。为问南征客，其如烟艇何。夕阳下前山，山光落溪水。欸乃时一闻，只在山光里。前山是铜鼓，叩之寂不鸣。试植干云木，风调韶濩声。渔唱闲皆去，鸥群过不还。平江展如镜，不遣照愁颜。
端溪杂咏·其一
作者：区大相
朝代：明

城头吹玉笛，城下唱渔歌。为问南征客，其如烟艇何。
端溪杂咏·其三
作者：区大相
朝代：明

前山是铜鼓，叩之寂不鸣。试植干云木，风调韶濩声。
端溪杂咏·其二
作者：区大相
朝代：明

夕阳下前山，山光落溪水。欸乃时一闻，只在山光里。
端溪杂咏·其四
作者：区大相
朝代：明

渔唱闲皆去，鸥群过不还。平江展如镜，不遣照愁颜。
竹径新开陆伯生汪公干见过留饮
作者：区大相
朝代：明

客居何敢问菟裘，傍苑新成小筑幽。三径逃名惭二仲，五湖归梦有扁舟。西宫树色凭轩入，太液荷香近酒浮。若欲别寻丘壑赏，晚来山翠更登楼。
竹莲双瑞图为陆大夫赋
作者：区大相
朝代：明

使君亭畔竹，清操叶殊祥。双簳穿云直，同根出地长。政成齐下凤，节劲并淩霜。旧种俱临沼，新梢合过墙。桐川歌有斐，淇澳咏难忘。闻道桐川长，红蕖并蒂垂。一茎初出水，双影共临漪。伴着文鸳浦，齐开绿玉池。华峰何足瑞，玄圃未称奇。若非地气异，终为雨露私。
竹莲双瑞图为陆大夫赋·其一
作者：区大相
朝代：明

使君亭畔竹，清操叶殊祥。双簳穿云直，同根出地长。政成齐下凤，节劲并淩霜。旧种俱临沼，新梢合过墙。桐川歌有斐，淇澳咏难忘。
竹莲双瑞图为陆大夫赋·其二
作者：区大相
朝代：明

闻道桐川长，红蕖并蒂垂。一茎初出水，双影共临漪。伴着文鸳浦，齐开绿玉池。华峰何足瑞，玄圃未称奇。若非地气异，终为雨露私。
竹莲双瑞图为陆大夫赋悯潦三章端民歌王兵宪宗鲁也余为广其辞焉·其一
作者：区大相
朝代：明
体裁：古风

洪潦汤汤兮毒吾州，地维圮兮乱常流。霪雨助虐兮溢原野，飘室庐兮灌城社。水不仁兮民为仇，潦不止兮君侯忧。
答汪公干长安秋夜见忆兼寄潘子朋
作者：区大相
朝代：明

旅舍惊秋夕，情人感旧初。香残知蕙变，盖冷觉荷疏。溽露迎寒早，轻云过雨馀。萤飞时隔幔，雁度欲传书。苑月栖金柝，城烟澹玉除。不知骑省客，摇落兴何如。
答苏母舅以九日诗见寄
作者：区大相
朝代：明

忽示登高作，悲怀独有君。家贫违故里，书远寄秋云。地僻山寒早，江空猿啸闻。往时落帽兴，愁绝孟参军。
答陈梦觉隐君
作者：区大相
朝代：明

庄周钓濮上，陈平隐负郭。汉业尚未兴，楚相反见薄。我本岩居子，穷元探虚廓。至理谅无遗，中情惧斯怍。时有上代人，投我以金错。挟术以屠龙，携经如相鹤。长啸入青云，抽毫绚朱雘。聊持冰雪姿，永肩泉石约。卒岁以优游，斯言当领略。
答黎文学惟仁
作者：区大相
朝代：明

昔在衡门下，园庐或互游。有时风日美，樽酒话林丘。欢然共携手，卒岁事西畴。何意饥寒逼，中年为贫忧。杖策入帝京，五上敝貂裘。幸遇休明际，泥涂终见收。渔钓皆被猎，牧豕亦封侯。生平多卤莽，此际惧愆尤。古人戒末信，今兹慎家修。夫子秉高尚，晚节更清幽。割席方自此，代庖非所谋。高风不可泯，重谊莫能酬。常恐平生负，终贻岩壑羞。安能茂稷契，抗迹揖巢由。
答龚秀才岸文
作者：区大相
朝代：明

南翥息未安，北辕修且骛。问君何仓皇，惟以王事故。良会能几时，缛节忽已暮。执手眷前期，踟蹰在中路。平居意不浅，与子分仍深。不能裨国事，久欲归山林。良朋敦惠好，枉赠瑶华音。补衮惭山甫，陈力愧周任。申章多明规，祇觉赧予心。楚人得荆璆，弃之同瓦砾。一朝遭卞生，至宝始生色。举世趋荣途，谁顾蓬门客。中庸皆列鼎，之子尚藿食。高才终见知，君其各努力。
答龚秀才岸文·其一
作者：区大相
朝代：明

南翥息未安，北辕修且骛。问君何仓皇，惟以王事故。良会能几时，缛节忽已暮。执手眷前期，踟蹰在中路。
答龚秀才岸文·其三
作者：区大相
朝代：明

楚人得荆璆，弃之同瓦砾。一朝遭卞生，至宝始生色。举世趋荣途，谁顾蓬门客。中庸皆列鼎，之子尚藿食。高才终见知，君其各努力。
答龚秀才岸文·其二
作者：区大相
朝代：明

平居意不浅，与子分仍深。不能裨国事，久欲归山林。良朋敦惠好，枉赠瑶华音。补衮惭山甫，陈力愧周任。申章多明规，祇觉赧予心。
紫竹洞
作者：区大相
朝代：明

雾磴回青嶂，松门历翠微。来寻紫竹洞，坐待白云归。怪石淩秋屐，长藤挂衲衣。兴移凉籁发，疑挟凤笙飞。
紫薇花
作者：区大相
朝代：明

常闻百日艳，兹睹数枝妍。种处名华省，开时接御烟。不争春色蚤，尚发秋风前。繁蕊既能久，微芳何用宣。
纡途过光州访故友刘职方园池
作者：区大相
朝代：明

为践今生约，何言隔世期。云林应识我，鸡黍到因谁。花蕊经春落，禽声入暮悲。惟馀昔时剑，凄断挂何枝。
纪朝鲜
作者：区大相
朝代：明

自有东师六七载，庙堂岁岁议封贡。近者群公幸主战，折将隳军竟何用。海阔刍粮不易渡，五钟一石劳传送。横征颇虑空杼轴，转输未免妨耕种。去年小挫由忌功，今年大衄缘轻纵。执事颜行屡见逆，天王威命何曾共。封既无成战失利，公私之积咸哀痛。更无一人能画策，徒有诸僚成聚讼。夷狄交侵古来有，更于中国何轻重。当时止合问曲直，按兵境上不为动。朝廷制驭自有道，岂在劳民与动众。奈何误听小人计，日以和好自愚弄。从此兵端寻岁月，岂知海内为虚空。财倾左藏不足惜，民伤万命能无恸。近闻有议留屯戍，老成亿度或屡中。充国金城上方略，李牧雁门费边供。年来丧败咎北军，弓马虽闲备骑从。吴越少年习水战，樯楫轻利过飞鞚。倘能训练三万人，坐见狡夷受羁控。腐儒何敢与肉食，聊以短章代微讽。绕朝勿谓秦无策，中兴尚看甫作颂。
经玉河堤上望瀛洲亭
作者：区大相
朝代：明

环岛疑无路，迢迢隔紫氛。池分太液水，亭出五城云。风静莺迁和，天高鹤散群。尘踪不到处，长日有论文。隔浦望仙瀛，开林接凤城。云藏珠玉字，风引佩环声。把酒思文友，临池想墨卿。盈盈一水隔，谁见有逢迎。
经玉河堤上望瀛洲亭·其一
作者：区大相
朝代：明

环岛疑无路，迢迢隔紫氛。池分太液水，亭出五城云。风静莺迁和，天高鹤散群。尘踪不到处，长日有论文。
经玉河堤上望瀛洲亭·其二
作者：区大相
朝代：明

隔浦望仙瀛，开林接凤城。云藏珠玉字，风引佩环声。把酒思文友，临池想墨卿。盈盈一水隔，谁见有逢迎。
经碧云村
作者：区大相
朝代：明

门掩松溪石路斜，碧云开尽见人家。客来惯煮胡麻饭，春到先收谷雨茶。
经越井冈寻黎惟敬秘书旧隐
作者：区大相
朝代：明

华林蔽崇巘，金塘罢兰枻。曲巷屡回车，纡径枉往辙。重来几何时，暂至不复别。燕雀虚堂归，松萝四邻阅。图书两三卷，茅屋八九折。抚化心已凄，衔知顿情竭。伊昔与斯人，定交于晚节。投分既忘年，对酒常累月。觞酌方未已，世路忽羁绁。临别深久要，揽涕即长诀。芸阁访旧德，麟园钦前哲。身退物不迕，调孤道逾洁。凤览夫子志，虫雕馀儿悦。人伦藉芳誉，物览清洞澈。已矣故交欢，怀中字不灭。衣冠王气孤，风雅微言缺。玉树想平生，石泉效幽咽。山阳既恸吕，雍门亦悼薜。玉轸久不挥，冰弦痛欲绝。三叹奉遗音，斯理谁与说。
经锦石山作
作者：区大相
朝代：明

西行至锦石，兹山何巑岏。上有千花树，照耀紫云盘。人传汉陆生，奉诏日南端。片语下南越，千金入长安。赵主降黄屋，粤俗为衣冠。使还至此山，云锦绕层峦。百万秦戍卒，三千汉材官。铜标绝炎塞，横海泛波澜。时来片语易，事去六师难。功成在龙奋，名立附云翰。志士不偶时，终古为悲酸。仍闻桂江水，上接乌蛮滩。
续刺谗诗
作者：区大相
朝代：明

天监下民，正直是与。孰任奸慝，而司世矩。周周之族，亦衔其羽。乃如之人，不恤其侣。缉缉谗夫，实善中人。中藏憸贼，外示密亲。如虿斯螫，如犬斯狺。皇天祸淫，孰逃尔身。施施谗夫，胡言之厚。甘言谀辞，亦孔之丑。君子攸行，遭汝疾诟。邦家之覆，亦在利口。毁玉为珉，诬舜为蹠。云胡不造，负此谗慝。在昔有训，顽谗是堲。奈何邦家，长此蟊贼。俨斯恪斯，我仪孔嘉。惕斯勤斯，我德靡瑕。爰敕我躬，日闲我家。庶几夙夜，以保靡他。天之方蹶，良士祚之。民之多艰，良士阜之。四国有难，良士辅之。祁祁良士，谗人恶之。道之丧矣，谗人是命。俗之讹矣，谗言是听。夫惟仁人，去谗远佞。放之流之，四国是正。嗟余小子，不早是图。傲此正直，玩彼奸谀。毁防延盗，世谓之愚。比之匪人，不亦伤乎。高林致风，盛德来毁。云胡否德，而蒙谤诽。我仲我季，正直是履。恶佞嫉邪，为端是轨。昔在公车，偕我仲季。邂逅三汪，声同气契。剖文析义，其言孔惠。久要不忘，眷尔离袂。有鸟在梁，亦曰在原。煌煌哲兄，急难斯存。彼美汪生，汝亦昌言。谁谓友朋，不如弟昆。
续刺谗诗·其一
作者：区大相
朝代：明

天监下民，正直是与。孰任奸慝，而司世矩。周周之族，亦衔其羽。乃如之人，不恤其侣。
续刺谗诗·其七
作者：区大相
朝代：明

道之丧矣，谗人是命。俗之讹矣，谗言是听。夫惟仁人，去谗远佞。放之流之，四国是正。
续刺谗诗·其三
作者：区大相
朝代：明

施施谗夫，胡言之厚。甘言谀辞，亦孔之丑。君子攸行，遭汝疾诟。邦家之覆，亦在利口。
续刺谗诗·其九
作者：区大相
朝代：明

高林致风，盛德来毁。云胡否德，而蒙谤诽。我仲我季，正直是履。恶佞嫉邪，为端是轨。
续刺谗诗·其二
作者：区大相
朝代：明

缉缉谗夫，实善中人。中藏憸贼，外示密亲。如虿斯螫，如犬斯狺。皇天祸淫，孰逃尔身。
续刺谗诗·其五
作者：区大相
朝代：明

俨斯恪斯，我仪孔嘉。惕斯勤斯，我德靡瑕。爰敕我躬，日闲我家。庶几夙夜，以保靡他。
续刺谗诗·其八
作者：区大相
朝代：明

嗟余小子，不早是图。傲此正直，玩彼奸谀。毁防延盗，世谓之愚。比之匪人，不亦伤乎。
续刺谗诗·其六
作者：区大相
朝代：明

天之方蹶，良士祚之。民之多艰，良士阜之。四国有难，良士辅之。祁祁良士，谗人恶之。
续刺谗诗·其十
作者：区大相
朝代：明

昔在公车，偕我仲季。邂逅三汪，声同气契。剖文析义，其言孔惠。久要不忘，眷尔离袂。
续刺谗诗·其十一
作者：区大相
朝代：明

有鸟在梁，亦曰在原。煌煌哲兄，急难斯存。彼美汪生，汝亦昌言。谁谓友朋，不如弟昆。
续刺谗诗·其四
作者：区大相
朝代：明

毁玉为珉，诬舜为蹠。云胡不造，负此谗慝。在昔有训，顽谗是堲。奈何邦家，长此蟊贼。
罗敬叔送至赵家圩晚泊赠别
作者：区大相
朝代：明

江路萧条兴更乘，扁舟岁暮旅怀增。天边回雁犹冲雪，水上潜鳞渐负冰。远戍孤烟吟塞笛，荒村独树引渔灯。君今且作三湖长，厌向风尘问五陵。
罗旁定后舟经两山纪行作
作者：区大相
朝代：明

此地昔通道，曾劳十万师。遥传破胆略，始有息肩期。丹徼疆重辟，苍梧俗旧疲。万山罗郡国，千水会黔漓。密树森如戟，层岚障似帷。春云低战垒，锦石驻兵麾。北首卑前代，西征又此时。皇灵消祲霭，优诏问疮痍。土俗馀椎结，溪途历险巇。听鸡知井落，巢燕觅茅茨。楂放新泥潦，猿啼宿雾枝。风前吟越客，花里笑蛮姬。夕泛冲江涨，归潮赴海涯。榜先沙鸟发，帆逐岸藤移。汉使裁溪笛，秦军护竹篱。楼船今罢议，无事更南窥。
羊城八景 其一 石门返照
作者：区大相
朝代：明

石门江嶂断，来往思无穷。万水浮天外，千帆落照中。
羊城八景 其七 白云晚望
作者：区大相
朝代：明

白云在空山，还望山中客。聊持一片心，惆怅千峰隔。
羊城八景 其三 灵洲鳌负
作者：区大相
朝代：明

花宫环碧水，百尺驾春涛。缥缈金银阙，云门控巨鳌。
羊城八景 其二 蒲涧帘泉
作者：区大相
朝代：明

一道香蒲水，奔流下翠微。醉起弄珠箔，回风捲雪飞。
羊城八景 其五 大通烟雨
作者：区大相
朝代：明

江上日烟雨，禅林渺何许。磬声时一闻，不见僧行处。
羊城八景 其八 扶桑浴日
作者：区大相
朝代：明

叱起群龙驭，天鸡闻远空。东溟一杯水，洗出金轮红。
羊城八景 其六 越台秋月
作者：区大相
朝代：明

辇路馀衰草，荒台千古留。空悬汉时月，不见汉时秋。
羊城八景 其四 景泰僧归
作者：区大相
朝代：明

松门送客返，栖鹤满珠林。昏黑藤萝外，钟鸣山翠深。
羊城八景·石门返照
作者：区大相
朝代：明

石门江嶂断，来往思无穷。万水浮天外，千帆落照中。一道香蒲水，奔流下翠微。醉起弄珠箔，回风捲雪飞。花宫环碧水，百尺驾春涛。缥缈金银阙，云门控巨鳌。松门送客返，栖鹤满珠林。昏黑藤萝外，钟鸣山翠深。江上日烟雨，禅林渺何许。磬声时一闻，不见僧行处。辇路馀衰草，荒台千古留。空悬汉时月，不见汉时秋。白云在空山，还望山中客。聊持一片心，惆怅千峰隔。叱起群龙驭，天鸡闻远空。东溟一杯水，洗出金轮红。
翔凤篇答汪公干时四家兄亦和此篇
作者：区大相
朝代：明

紫凤飞南海，徘徊恋天池。岂无三珠树，归守椅梧枝。逢君问出处，所需在明时。本期千仞翔，览德而下之。文采非惊世，宁为燕雀欺。尝闻帝王代，衔图及鸣岐。时哉不我与，蒙议于德衰。稻粱不肯啄，终岁常苦饥。东园琅玕实，倘许共来仪。
聊城
作者：区大相
朝代：明

秋草寒原旧业虚，却秦存赵片言馀。无端更射聊城箭，多是英豪习未除。谈笑功名节概稀，古城残垒对斜晖。年来羞道纵横计，走马城南射雉归。
聊城·其一
作者：区大相
朝代：明

秋草寒原旧业虚，却秦存赵片言馀。无端更射聊城箭，多是英豪习未除。
聊城·其二
作者：区大相
朝代：明

谈笑功名节概稀，古城残垒对斜晖。年来羞道纵横计，走马城南射雉归。
自北平赴大梁途中作
作者：区大相
朝代：明

我行自幽蓟，历览道途赊。夙夜将臣节，文章忝国华。畏人潜问柏，避邑屡回车。伏石形疑虎，恒山势似蛇。古原丛枳棘，平野莽风沙。息驾寻冰井，休徒倚岸花。旱云朝带雨，火岫晚蒸霞。暑月罢征传，秋风待使槎。东山咏果裸，南国沤苴麻。晋俗多栽枣，梁亭始灌瓜。嗟予惯行役，那得久无家。
自南野驿赴横浦
作者：区大相
朝代：明

溪路多纡折，一程数十滩。崖欹度缆险，石浅溯舟难。樵径迷深竹，鸥矶坐急湍。任君归思切，信宿且加餐。
自卫辉赴苏门途中书怀寄何太守兼柬辉县吕明府
作者：区大相
朝代：明

旦发卫水阳，极意恣所往。名山谐夙慕，绝境发奇想。含情眷明牧，赍具资胜赏。方辞颍川守，遽识朝歌长。登车云尚晦，振辔天渐朗。目极桑枣林，耳属鸾凤响。撇见蓬池烟，已映苏门上。高台待啸歌，长林遂偃仰。岩峦吐气清，石竹閟幽幌。志意由自适，神理非外奖。卜筑蹑前踪，怀贤契今访。终期谢天刑，于焉税尘鞅。
自城南过报国寺逢月空上人云与少林寺主道公同学
作者：区大相
朝代：明

朝参行脚偈，言义不酬心。念欲闻清梵，何曾惮远寻。入门孤磬发，登阁五云深。老衲长松下，相逢说少林。
自夏徂秋苦雨兼答张孟奇汪公干庄静父韩孟郁
作者：区大相
朝代：明

共有愁霖唱，偏多滞客情。密云屯近塞，高溜迸层城。行灶无黔突，朋车绝过声。何时披宿雾，见许过新晴。地下经时雨，云生累月阴。浴凫偏近砌，乾鹊漫依林。但恐高天坠，还愁大陆沉。祇馀檐溜响，时助客中吟。
自夏徂秋苦雨兼答张孟奇汪公干庄静父韩孟郁·其一
作者：区大相
朝代：明

共有愁霖唱，偏多滞客情。密云屯近塞，高溜迸层城。行灶无黔突，朋车绝过声。何时披宿雾，见许过新晴。
自夏徂秋苦雨兼答张孟奇汪公干庄静父韩孟郁·其二
作者：区大相
朝代：明

地下经时雨，云生累月阴。浴凫偏近砌，乾鹊漫依林。但恐高天坠，还愁大陆沉。祇馀檐溜响，时助客中吟。
自大庾度岭
作者：区大相
朝代：明

肩舆历翠微，马首十年违。旧垒仍馀壁，新松又几围。林香木犀发，山晚翠禽飞。莫问符繻在，关云拥传归。
自宁远趋蓝山纪行作
作者：区大相
朝代：明

零陵南去路，行客倍销魂。地暖林多瘴，山深日易昏。桂香岚自馥，竹泪湿成痕。野少千厢积，家惟数室村。毒流防饮马，落木忽惊猿。乱树山腰驿，孤烟谷口屯。柴门喧鼠雀，草屋牧鸡豚。山鬼能人语，溪徭半鸟言。夔峰通岭徼，舜水即湘源。因想重华帝，那轻万乘尊。
自怡园为东君题
作者：区大相
朝代：明

闻学华阳隐，为园取自怡。白云难赠客，芳草更遗谁。果熟禽来早，花疏蝶去迟。祇馀瑶瑟调，犹为美人思。
自横槎泛端溪
作者：区大相
朝代：明

竹岸收残市，花源访故津。里将仁共美，俗以德为邻。土布芭蕉盛，林香橘柚新。何须会稽守，方作锦衣人。
自江门进帆海上作
作者：区大相
朝代：明

众流趋海若，大壑去鸿蒙。失路矜河伯，中途遇苑风。纳川归浩浩，噫气入逢逢。穷发还过北，扶桑更向东。鹏身起羊角，鱼翼掩舟蓬。巨浸浮天外，回流出地中。槎来如有信，帆去若乘空。万国波涛接，三山烟雾通。游门思孔圣，垂钓想任公。登碣心犹壮，乘桴道未穷。临深谁复测，善下理能终。
自清溪驿趋曲江山行作
作者：区大相
朝代：明

晓障陟崔嵬，淩晨石路开。鸟啼皆应谷，涧影半含苔。林霭吹花度，溪烟杂雨来。王程若可缓，幽赏更迟徊。
自荆门放舟晓霁作
作者：区大相
朝代：明

新晴天气好，况在楚江秋。岸迥晨烟敛，山门晓树稠。沙禽随棹散，浦日共萍浮。羁思方无已，劳歌慰远游。
臬长李公之堂有雉忽来驯扰若家鸡数日后锦羽焕烂此治世文明之象异类驯服之符也一时缀文之士咸作诗侈其事予遂为歌歌曰
作者：区大相
朝代：明

雉朝飞兮下公堂，时饮啄兮来山梁。驯柏台兮扰车傍，性耿介兮体文章。无重译兮致越裳，德泽加兮仁风翔。嘉瑞荐兮贶穹苍，公辅政兮帝道昌。
至云端村
作者：区大相
朝代：明

鸡鸣云外岫，犬吠谷中村。问竹才通径，看松忽到门。春潭千丈瀑，仙茗百年根。坐待主人出，相邀农圃言。
至五龙宫
作者：区大相
朝代：明

山暝昼闻猿，仙宫向水源。阴天龙护法，古洞鹤能言。树密林先暗，泉鸣溪乱喧。不辞登陟险，陡觉近天门。
至湘潭访唐吏部同年
作者：区大相
朝代：明

闻君休假日，闭户湘江深。偶尔便高卧，翻然惬远寻。莫因佳水石，遂欲久山林。长路亦何赠，殷勤白芷吟。
至自崆峒同年朱兵宪觞于颍川上
作者：区大相
朝代：明

昔闻有上士，独坐山之岑。轩皇好妙道，羽驾此来临。曰余厌雌伏，遇物表冲襟。夫子守雄镇，匡时无俗心。风云追夙契，山水叶幽吟。马放仙童牧，途容圣侣寻。倚筵张水次，锦幔接峰阴。乐恍钧台奏，觞盈玉醴斟。风来朝气爽，雨过暮流深。坐见石梁没，回看山翠沉。不能陪上略，遂欲返中林。此意何人解，因君扬素琴。
舍弟园亭与梁少仲黄汝纶小酌
作者：区大相
朝代：明

为园幽涧曲，向水小亭开。贫有一瓢饮，闲能二仲来。烟霞多旧隐，花树几新栽。高兴林中发，清吟步绿苔。
舟中同四家兄读七舍弟疏草述怀
作者：区大相
朝代：明

近来忧国泪，肝胆与谁论。地震连三辅，星妖切上垣。北庭犹火怪，东海久鲸翻。燮理群公在，安危一疏存。春秋凭纪异，衮职仗调元。独尽回天力，同看悟主言。弭灾应有术，致变岂无原。朝讲何年废，吁谟列祖尊。几人扶社稷，有尔共乾坤。读罢风涛激，歌残涕泗繁。匡时平日志，养士累朝恩。圣德过虞舜，将传辟四门。
舟中对月
作者：区大相
朝代：明

桂月宜芳夜，兰桡爱晚洲。镜随菱水泛，弦逐箭波流。岸白非关雪，沙明不辨鸥。移家方此夕，谁解有离愁。
舟中杂咏
作者：区大相
朝代：明

驿路南通越，河流北到燕。今朝望乡国，并觉两情悬。洑流几千里，往往见清川。汇作荥河泽，奔为趵突泉。日有登高兴，云林不可攀。移舟当缺岸，始见谷城山。长堤几百里，两岸夹重湖。白水映城郭，青天隐舳舻。谁言北湖内，百里泛荷花。为少吴姬采，来冲汉使槎。江南莲叶舟，江北莲花屿。尽日双鸳鸯，无人自来去。近徐山渐众，出济水才宽。始觉行无碍，兼知路不难。横汾犹有唱，过沛久无闻。不见芒砀气，回瞻碣石云。河流出西极，万古下龙门。莫谓狂澜在，终看砥柱存。相逢沧水使，四载乃言乘。蒿目因淮泗，焦心为寝陵。河流未易清，海波亦难晏。不见淮徐间，深谷为高岸。无盐犹自可，无禾当奈何。淮南百万口，泪尽绿淮波。湖平与天阔，水澹共云浮。宿棹依蒲蒋，回樯逐鹭鸥。南湖莲未稀，北湖莲已乱。鱼畏来舟潜，鸥惊去棹散。逢君竹西路，送客茱萸湾。玉手摇兰桨，琼波写雾鬟。江都全盛日，锦缆引龙舟。画楫三千女，空馀邗水流。玉树歌犹在，琼花乐未休。至今水市火，犹似苑萤秋。
舟中杂咏·其一
作者：区大相
朝代：明

驿路南通越，河流北到燕。今朝望乡国，并觉两情悬。
舟中杂咏·其七
作者：区大相
朝代：明

近徐山渐众，出济水才宽。始觉行无碍，兼知路不难。
舟中杂咏·其三
作者：区大相
朝代：明

日有登高兴，云林不可攀。移舟当缺岸，始见谷城山。
舟中杂咏·其九
作者：区大相
朝代：明

河流出西极，万古下龙门。莫谓狂澜在，终看砥柱存。
舟中杂咏·其二
作者：区大相
朝代：明

洑流几千里，往往见清川。汇作荥河泽，奔为趵突泉。
舟中杂咏·其五
作者：区大相
朝代：明

谁言北湖内，百里泛荷花。为少吴姬采，来冲汉使槎。
舟中杂咏·其八
作者：区大相
朝代：明

横汾犹有唱，过沛久无闻。不见芒砀气，回瞻碣石云。
舟中杂咏·其六
作者：区大相
朝代：明

江南莲叶舟，江北莲花屿。尽日双鸳鸯，无人自来去。
舟中杂咏·其十
作者：区大相
朝代：明

相逢沧水使，四载乃言乘。蒿目因淮泗，焦心为寝陵。
舟中杂咏·其十一
作者：区大相
朝代：明

河流未易清，海波亦难晏。不见淮徐间，深谷为高岸。
舟中杂咏·其十七
作者：区大相
朝代：明

玉树歌犹在，琼花乐未休。至今水市火，犹似苑萤秋。
舟中杂咏·其十三
作者：区大相
朝代：明

湖平与天阔，水澹共云浮。宿棹依蒲蒋，回樯逐鹭鸥。
舟中杂咏·其十二
作者：区大相
朝代：明

无盐犹自可，无禾当奈何。淮南百万口，泪尽绿淮波。
舟中杂咏·其十五
作者：区大相
朝代：明

逢君竹西路，送客茱萸湾。玉手摇兰桨，琼波写雾鬟。
舟中杂咏·其十六
作者：区大相
朝代：明

江都全盛日，锦缆引龙舟。画楫三千女，空馀邗水流。
舟中杂咏·其十四
作者：区大相
朝代：明

南湖莲未稀，北湖莲已乱。鱼畏来舟潜，鸥惊去棹散。
舟中杂咏·其四
作者：区大相
朝代：明

长堤几百里，两岸夹重湖。白水映城郭，青天隐舳舻。
舟发五羊往江门途中有怀
作者：区大相
朝代：明

以予迂且诞，书剑作良图。逐世方迷路，怀贤此问途。岸回平楚合，江阔晚帆孤。可叹无闻者，东南一竖儒。
舟夜别何孔参
作者：区大相
朝代：明

行舟仍暂舣，握手暝前湾。岸火连星出，春潮带月还。居人感白首，游子叹红颜。且恋离杯数，严城未上关。
舟夜小集
作者：区大相
朝代：明

前林开复合，远浦去还停。霭澹沙增白，霜多树减青。举杯兼得月，拂棹乱看星。客意闲如水，沿洄白鹭汀。上客谈方剧，秋杯夜未阑。傍林迷曲岸，乘月爱清澜。往事悬河尽，新诗秉烛看。穷途惟仗醉，能解百忧端。秋晚鸿声急，更深烛影斜。寒风彫翠柳，古岸隐苍葭。沦落冲星剑，逍遥贯月槎。醉来望牛斗，何处是京华。落叶下河津，萧萧旅雁宾。管弦愁送客，风月忆归人。旧国苍山远，秋衣白露新。琴边有流水，聊与涤淄尘。
舟夜小集·其一
作者：区大相
朝代：明

前林开复合，远浦去还停。霭澹沙增白，霜多树减青。举杯兼得月，拂棹乱看星。客意闲如水，沿洄白鹭汀。
舟夜小集·其三
作者：区大相
朝代：明

秋晚鸿声急，更深烛影斜。寒风彫翠柳，古岸隐苍葭。沦落冲星剑，逍遥贯月槎。醉来望牛斗，何处是京华。
舟夜小集·其二
作者：区大相
朝代：明

上客谈方剧，秋杯夜未阑。傍林迷曲岸，乘月爱清澜。往事悬河尽，新诗秉烛看。穷途惟仗醉，能解百忧端。
舟夜小集·其四
作者：区大相
朝代：明

落叶下河津，萧萧旅雁宾。管弦愁送客，风月忆归人。旧国苍山远，秋衣白露新。琴边有流水，聊与涤淄尘。